url: =Taghmist n Tiddukla - Utt'un 13\n(ddur't n 23 gher 29 Ghuct 2003)\nAt'as n medden, d lfer'h' ay ferr'h'en mi ara slen d akken teffegh-d tghawsa s tmazight. Hata yeffegh-d wedlis amaynut, hata yeffegh-d useghz'an (logiciel) amaynut s tmazight negh hata nexdem-d unughen iteddun (dessins animés) s tutlayt-nnegh ... at'as n leqdicat igerrzen ay nexdem i lmend n ussider n tutlayt-nnegh, nesseqdec deg-sen ttawil yelhan akk d tmussni ifazen, xas akken, llan kra n yemdanen, anect-a ur d asen-yettcur' tit', yernu dima qqaren-as : "lemmer di t-xdimen s tefr'ensist negh s taâr'abt ay axir". Di tegnit n zz'mik i deg tettidir tmazight ass-a, ur ilaq ara ad ncuhh' fell-as. S kra n win izemren, lemmer d lebghi ad yexdem, akken yuâa, akken yessen, i wakken ad yesnerni tutlayt-nnegh. S kra ay nesâa d ttawil, s kra n tmussni izaden ay nesâa ger n yifassen-nnegh, tewwi-d ad tt-nesseqdec akken ad nenfeâ yis-s tutlayt-a yellan d tagujilt yernu deg yir tagnit. Tamazight n wass-a teh'wadj-anegh yernu skud werâad d-lhin yid-s "yimeqqranen ay terza temsalt", ayen i d as-nexdem d-yettban ara, am tiqit n waman di lebh'er', ihi meqqar ilaq ad nexdem akken ad d-yili cwit'. Ma d medden yugin tikli gher sdat, ttwalin deg wid yettaken si lweqt-nsen, yettaken si tezmert-nsen akk d tedrimt-sen akken ad âiwnen tamazight d wid itelfen di leâqul-nsen negh d wid id'aâen, d wid umi yeâreq ccghel. Imdanen am wigi ferr'h'en s wakk ayen yettwaxdamen s tutlayin nnid'en, ttawd'en alamma ay ttzuxxun s wayen ur nelli nsen, d acu kan, mi ara d-teh'der' d tamazight umi ara nexdem akken xeddmen wiyad' i tutlayin-nsen, imdanen-agi wehhmen, qqaren-as "amek akka ?", amzun tamazight ur tutklal ad tesâu ula d cwit' n wayen sâant tiyad'. Maca fih'el amennugh akk d wemâewrar (polémique) akk d yamdanen am wigi, wanag s leqdic kan ara ten-nernu, yis-s ara ten-nessusem, ad d-nerr yis-s kra deg-sen s abrid, ma d wiyad' awer d-ughalen si tidderghelt n wallaghen-nsen. Ass-a, aql-agh nettwali, nesâa ilmez'yen d telmez'yin, irgazen d tilawin, arrac akk d tullas akk d yemgharen d temgharin ay iqeddcen negh ay yebghan ad qedcen i tmazight, d wid yebghan ad d-fken seg wul akken ad âiwnen tutlayt-nsen. Atni zerâen di yal amkan, maca yal yiwen si tama-s, yal yiwen di teâcuct-is iqeddec, yettnadi, yettxemmim ghef wamek ara yenfeâ tutlayt n lejdud. Yernu at'as deg-sen ur ttâuzzun tazmert, wala tamussni-nsen ghef tmazight, yernu d ayen ara yefk wabâad' i tefr'ensist negh taglizit ara fken wigi i yiwet n tutlayt ur nelli ula deg ugherbaz. D acu kan, tutlayt-agi âzizet, imi d nettat ay d agh-d-issekren, d taqburt ... d tamghart ... imi yiwen ur s-d-icfi melmi ay d-tlul, d tamud'int, tugh-itent di tezmert-is, imi maci akken llant akk tutlayin n wass-a ay tella nettat. D acu kan, ur ilaq ara ad nettu wi gh-ilan, nekni d Imazighen yernu ghur-negh nekni, maci d amer'kanti, d bab n tezmert negh d bab n cci umi nrennu, tabeâ neqqar-it deg wanzi : "Ad ternu teâwint i lebh'er'", wanag nekni d win yellan d amghar, d win yellan d amud'in, d winna ay yeâzizen fell-anegh, yernu d winna ay nettâawan deg wexxam, nettagh-as-d uttci akk d yisufar yelhan, nettâawan-it, nettabdad-as i lmendad akken ad yeqqim gar-anegh. Ihi tamazight tuklal ad d-nessuffegh yis-s idlisen ifazen, tuklal ad d-neg yis-s id'ebsiyen ussiden (CD-Roms), tuklal ad d-nessuffegh yis-s isura (films) akk d wunughen iteddun, yernu tuklal ayen yugaren aya. Wid yerban ifassen-nsen ass-a, ur xeddmen acemma i tmazight xas zemren ad tt-nefâen yernu kkaten deg wid ixeddmen fell-as, maci ala kan d afus ay fkan ghef tutlayt-nsen, wanag rnan-as ula d leh'sed. Ma d tamazight, anfet-as kan ad tkemmel abrid-is, ma ulac d acu ay d-rnan wigi, ur yettili wacu ara d as-kksen. Tutlayt-nnegh ad tali s lmezga n R'ebbi, wanag icenga-yines (iâdawen-is), ama d wid yellan sufella-nnegh negh d wid nerra s ddaw-atnegh, ur ttazmaren ad tt-d'urren deg wacemma.\nMhamed Alilouche, si Merr'uk :\nAzul ay aytma Imazighen, ar ken-snimmergh bezzaf xef tebrat-nnun acku tghuda tessfreh'-i at'as . Imkilli tennam iqqen ad nessawal d ar nterra s tmazight afad ad tt-nissan d nemyaret (s'habituer), imkilli inna Mass Katib YASIN : "parler une langue c'est assumer une culture" [win yessawalen kra n tutlayt am win yeddmen idles-is]. Iqqen ad nasi awal-nnegh s afella ad ilkem [ad yawed'] winna urta ilkim d ar seqsagh : mad iran ad issawel xef tmazight bla Imazighen ? ur inni awd yan ... (...).\nTiritit : Azul fell-ak a gma-tnegh âzizen, awal tennid'-t-id, ur nezmir ad nerfed tutlayt-nnegh, ad tasi s afella, ma yella ur tt-nettaru ara negh bitt, ula d awal ur tt-nessawal. Dgha, akken ad nasi tutlayt am ta, aql-agh di tegnit is'eâben. Tutlayt teh'wadj at'as n leqdic, wid ara iqedcen ulac. D acu kan, nefr'eh' imi ay nufa atmaten di Merr'uk, qeddcen akken ilaq ghef tutlayt-nnegh ama deg wennar, ama di internet, yernu tewwi-d ad nemâiwen akken ma nella afad ad nesnerni tamazight-nnegh. S uddukel n yighallen ara ifsusent tâekmin u ad d-rsent tsawnin. Aghmis-nnegh yeggar tighri i watmaten-nnegh Imazighen n yal tama, n yal tamurt akken ad agh-d-ttarun s tmazight yernu tewwi-d ad z'ren merr'a d akken aghmis-a, Tabrat n Yimedyazen, d aghmis-nsen ula d nitni, ur yelli n Leqbayel kan, ur yelli n Yimazighen kan n Ldzayer, wanag d aghmis yessawalen i Yimazighen merr'a n Tefriqt n Ugafa, n Tmazgha. Dgha, neqqar ans'uf i tebratin-nwen, ladgha tid yuran s yiles amazigh, yernu nettnadi ghef wid d tid ay izemren ad d-ttekkin di tirawt (rédaction) n weghmis-nnegh, ad agh-d-aznen imagraden (articles) negh s kra n tghawsa yuran s yiles-nnegh ara d-nessers deg yisebtar (pages) n Tebrat n Yimedyazen. Nessefray d akken aghmis-nnegh ad zemren ad t-qqaren akk watmaten-nnegh izedghen di tmiwa akk d tmura nnid'en, nessaram ad d-yawed' wass i deg ur yettiwâir' ara ghef Umazigh n Libya ad yefhem Amazigh n Merr'uk, ghef wanect-a ara nqeddec deg weghmis-nnegh akken ad nesnerni tamazight u ad tt-nerr teddukel akken nezmer, afad ad ilin wat'as n wid ara tt-ifehhmen syad d tasawent. I lmend n waya, nenced-iken (inviter) ula d kenwi akken ad d-tettekkim. Ans'uf s tebratin-nwen, ans'uf s tughac-nwen.\nSghur Tiddukla tadelsant Imedyazen.\nTaluksemburgit negh tutlayt di Luxembourg\n[Aqeddem : Luxembourg d yiwet n tmurt tamect'uh't ay d-yuzgan ger tlisa, ger yiberdan. Sufella d Biljik ay tt-id-ilessen, swadda d Fr'ansa, ma seg wegmud' (ccerq) d Lalman. Akal-agi amect'uh' ay d-iweh'len ger n "yimeqqranen", xas ur yewwid' ara wezgen n umelyun n medden ay t-izedghen, ass-a nefren ad awen-d-nawi fell-as awal, acku tikwal, at'as ara d-nelmed si tghawsiwin timect'ah'. Nagh yeqqar-as wanzi ghur-negh "Izem yeh'wadj s agherda". Luxembourg, d tamurt i ghef ur nsel ara at'as n tghawsiwin, d acu kan, aghlan-agi (nation) amect'uh' yesâa tutlayt-is i yiman-is, d tin umi qqaren taluksemburgit, ur telli d tantala (dialecte) n tefr'ensist wala d talgha tadigant (forme locale) n talmanit, wanag d tutlayt i yiman-is, d tin ay d iles anes'li n yimezdaghen n tmurt-agi yernu yis-s ay ttidiren di tudert-nsen n yal ass. D ayen ibanen ma nenna-yawen-d d akken imezdaghen n Luxembourg, Iluksemburgiyen, d agdud yesâan nnif ghef wazalen-is (valeurs), ghef tnettit-is (identité) akk d tutlayt-is. Dgha xas ma yella idles afr'ensis yedjhed, yeffegh i tlisa n Fr'ansa alammi ay yewwed' ass-a s idurar n Djer'djer' akk d tmura n Tefriqt, xas ma yella tutlayt talmanit tewwed' gher tt'erf n wemd'al, anda ma nedda nezmer ad naf wid yettmeslayen yis-s negh ay tt-ilemmden, di Luxembourg, ayen yellan d aberr'ani iban, ma d ayen yellan n tmurt d netta ay yesâan azal meqqren, ur t-rrin di rrif am wiyad', wanag refden-t d asawen akken ad yagar akk ayen d-ikecmen si berr'a. Di Luxembourg, yal taghawsa tesâa amkan-is, yal yiwen yesâa ccghel-is. Iberr'aniyen keccmen-d ssbeh' ad qedcen, tameddit, yal yiwen ad yughal s axxam-is negh gher tmurt-is, ma d tutlayin tiberr'aniyin ay d-ikecmen gher Luxembourg akken kecment gher tmura nnid'en, sseqdacen-tent Yiluksemburgiyen di les'lah'-nsen, rran-tent d taklatin-nsen deg wexxam-nsen, yal yiwet fkan-as ccghel-is, d acu kan, mi ara d-tawed' tizi n tidet, mi ara terzu temsalt asselh'u n tghawsiwin n tmurt, asselmed n yigerdan akk d usseqdec n tutlayt di tudert-nsen, Iluksemburgiyen d tin-nsen kan ay sseqdacen, xas ssnen mlih' tafr'ensist akk d talmanit. Tutlayt taluksemburgit ay yellan d yiwet si tutlayin tighelnawin timect'ah' akk deg wemd'al, yerfed-itt unabad' (gouvernement) aluksemburgi d asawen akken ad tili d tutlayt tamens'abt (officielle) tamenzut di tmurt, yugh lh'al, tamurt-agi tamect'uh't, tez'ra d akken imi ay d tamect'uh't, ldjiran-is zemren ad as-ughalen d icenga-yines, zemren ad tt-ttcen s tefses. Ghef wanect-a ay terra tutlayt-is, xas akken d tamect'uh't d tutlayt n tmurt yernu d yiwen seg yizumal meqqren n tfernant (patrie) taluksemburgit. Anect-a yesskan-d tikkelt nnid'en d akken tutlayt ur telli d awal kan, wanag d tigejdit meqqren di tnettit (identité) n tmura akk d yegduden. D acu kan, nnig waya, tutlayt taluksemburgit yerfed-itt ula d agdud-is deg wul-is, imi ay yuki d akken d nettat ay d tar'wih't n tmurt-is, dgha yefka-yas tamkant âlayen, xas ad naf at'as n Yiluksemburgiyen iqeddcen s tefr'ensist negh qqaren aghmis-nsen s talmanit, iles ay sseqdacen wagar-asen ur d asen-yeâriq ara, zzux-nsen d tutlayt-nsen, werâad ur lmiden ara ad zuxxen s wayen ur nelli nsen. Afud igerrzen].\nDi Luxembourg, imdanen ttmeslayen yernu ttarun at'as n tutlayin ghef tikkelt yernu deg yiwet kan n tmurt. Dgha ad naf d akken din ismawen n yizenqan akk d th'una uran s tefr'ensist, yernu d tutlayt-a digh ay yettuseqdacen s wat'as di tektuyin n yinig (billets de voyage), deg usiggez deg yisensa (inscription dans les hotels) akk d yisefraen (menus). D acu kan, kra n yismawen n yizenqan akk d yemd'iqen ttarun-ten digh ula s tutlayt taluksemburgit, tin umi qqaren Lëtzebuergesch di tmurt-a. Ma d ighmisen n Luxembourg, amur meqqren deg-sen d talmanit ay sseqdacen xas ma yella teddun-d deg-sen kra n yimagraden (articles) idelsanen akk d yidellilen d tullghiwin (annonces) s tefr'ensist. Ula di tmura nnid'en n wemd'al, medden ttmeslayen at'as n tutlayin, d acu kan, tutlayin-a, yal yiwet deg-sent tesâa tama-yines, ala kan tid yettuseqdacen di tmurt merr'a. Wanag di Luxembourg, tutlayin mbabbent ta ghef ta, amzun yal yiwet deg-sent tekka-d s nnig tayed', anda ma nedda nettaf-itent ssnen-tent akk medden yernu ttuseqdacent di yal akud. D acu kan, tagnit yemcubbaken am ta yella wamek ay nezmer ad tt-id-nessefhem.\nIluksemburgiyen, akken yebghu yili wemkan-nsen di tmetti (société), ala kan yiwet n tutlayt ay sseqdacen mi ara ttmeslayen wagar-asen : d taluksemburgit. D tagi ay d tutlayt-nsen timserreh't n yal ass yernu d nettat ay d azamul n tnettit taghelnawt (identité nationale) di Luxembourg. Xas ma yella taluksemburgit tefruri-d si tutlayt tajirmanit di lqern wis 4 n Sidna Aisa (germanique, d tutlayt taqburt n Lalman i seg ay d-tefruri ula d talmanit), tutlayt n Luxembourg tughal isker ay temgerrad (temxallaf) ghef tutlayt-nni tajaddiwt ay tt-id-yefkan, alammi ay tughal ass-a, at'as n Walmaniyen ur fessus ara fell-asen ad tt-fehmen ma yella slan-as. Win yettmeslayen talmanit yezmer ad yeâqel awal-a negh awal-adi, negh yezmer ad yefhem amek tebna kra n tefyirt (phrase) s tluksemburgit -akken ay yezmer Walmani n kra n tama "ad yefhem" tantala (dialecte) talmanit n kra n tama nnid'en- d acu kan, tikwal win yettmeslayen talmanit tikwal iwehh'el-d d kra n wawalen akk d tefyirin ur nelli d tijirmaniyin yernu sseqdacen-tent di tluksemburgit, dgha d anect-nni ay sen-yesseâraqen ad fehmen tutlayt-a akken ilaq lh'al, ala kan ma lemden-tt si swadda.\nTaliksemburgit sselmaden-tt ama i yigerdan deg yigherbazen, ama i yiberr'aniyen ay izedghen di tmurt n Luxembourg. D acu kan, xas ma yella taluksemburgit tessifsis-as (tessishil) mlih' tudert i wemdan yettidiren di tmurt-a yernu tenfeâ-it, tutlayt-a ur tesâi idles d anesbaghur (amer'kanti) akken t-sâant tutlayin idjehden nnid'en am tefr'ensist akk d talmanit. Mi ara ttmeslayen sin n yemdanen s tluksemburgit zemren ad tt-sellken yis-s deg wat'as n tghawsiwin n tudert n yal ass, d acu kan, akken kan ara yawed' wawal-nsen gher temsal timedwanin (abstraites) negh gher wayen yerzan afrayen ilqayanen (sentiments profonds), tettawed' tluksemburgit gher tlisa-yines, dgha wid yettmeslayen yis-s tettara-ten\ntmara ad d-red'len awalen si tutlayin nnid'en.\nD lexs'as'-agi digh i deg txuss' tluksemburgit deg wawalen yerzan kra n yinurar ay yeddjan Iluksemburgiyen ad sseqdacen tutlayin tiberr'aniyin, tafr'ensist akk d talmanit, di teywalin-nsen (communications) yuran. D acu kan, ach'al d abrid ay âerd'en Yiluksemburgiyen ad rren taluksemburgit d tutlayt yuran. Di 1914, aneghlaf n welmud (ministre de l'éducation) Nicolas Welter iga-d taghdirawt (orthographe) tamenzut i lmend n usselmed n tira n tluksemburgit deg yigherbazen n tmurt. Anect-a yella-d sin n yiseggasen mbeâd ma tekcem tluksemburgit i tikkelt tamenzut s agherbaz n Luxembourg, asmi ay d-tesbedd tmurt-agi Asad'uf-yines (lqanun) n Welmud di 1912. Anagraw-agi (système) n tira werdjin yughal d amens'ab (officiel) xas ma yella tella-d tsuta (ldjil) n yinelmaden iluksemburgiyen ay t-ilemden, ughen yid-s tanumi. Asmi ay yekker Wemgaru Amad'lan (Guerre mondiale) wis sin, s tira-ya ay ughalent trebbaâ n wezbu (résistance) n Luxebourg yettnaghen mgal n Lalman, ssuffughent-d tiwriqin n yisallen ay ferrqen ghef medden, sakin, d tira-ya ay yughal yesseqdac-itt weghmis aluksemburgi, D'Un'ion, ay yellan iteffegh-d di tallit-nni n wemgaru, yernu ikemmel tlata n yiseggasen mbeâd n 1945, iteffegh-d ala kan s tluksemburgit. D acu kan, ughalen Yiluksemburgiyen h'ulfan d akken tira-ya tesâa at'as n wuguren, ur fessus ara ad ttarun dima yis-s, dgha d talmanit tizeght (standard) ay rran d tutlayt-nsen n tira. Ger waya d wayen nnid'en, aneghlaf n welmud n Luxembourg n yimir-n, Nicolas Margue, ikellef Jean Feltes ay yellan d amsisli (phonéticien), akken ad d-yesnulfu taghdirawt tamaynut i tluksemburgit, d tin ara yifen tin ay d-yesnulfa Welter azal n 30 n yiseggasen uqbel. D acu kan, taghdirawt n Margue, tin umi isemma "Lëzebuurjer Ortografi", tella-d d tin yemgerraden s wat'as ghef teghdirawt talmanit, alammi ay tughal talmanit ur tezmir ad tili d tutlayt ara iâiwnen iluksemburgiyen akken ad arun tutlayt-nsen.\nDgha xas ma yella yeddem-itt udabu aluksemburgi yernu yerra-tt d taghdirawt tamens'abt deg yiwen n weghtas (arrêté) n 5 Yunyu 1946, taghdirawt-a werdjin tezriâ deg yigherbazen, xas ma yella anabad' yis-s ay yella yessuffugh-d idlisen n ugherbaz. Di 1950, ttukellfen tlata yemdanen, Joseph Tockert, Helene Palgen akk d Robert Bruch, akken ad d-heggin amawal amaynut n tutlayt taluksemburgit. Dgha, taghawsa tamenzut akk ay ssefran ad tt-gen nettat d asnulfu n yiwet n teghdirawt tamaynut ara ilin fessuset ugar n tin n Feltes, yernu ad tili teqreb ugar gher tin n talmanit. D Bruch ay d-yelhan d temsalt-agi n tira, yernu d taghdirawt ay d-yessebded netta ay yettusqedcen deg yeh'ricen merr'a n umawal n tluksemburgit, Luxemburger Worterbuch, seg wasmi ay yebda a d-iteffegh di 1950 alammi d asmi ay t-fuken di 1978. Asmi ay yemmut Bruch deg yiwet n twaghit n webrid di 1959, d Henri Rinnen ay d-yelhan d leqdic n ussuffegh n umawal n tluksemburgit, yernu yughal d yiwen seg yimaslad'en (membres) imeqqranen n terbaât n Actioun Lëtzerbuergesch u yeqdec akken ara yerr taghdirawt n umawal-nni d taghdirawt tamens'abt ara tesseqdac tmurt merr'a. Di 1976, yessawed' Rinnen gher lebghi-yines, imi ay yeddja unabad' aluksemburgi taghdirawt n Feltes s wudem amens'ab u terra-d deg wemkan-is tin yettuseqdacen deg umawal amaynut n tluksemburgit. Dgha seg yimir-n ay tughal terbaât n Actioun Lëtzebuergesch tqeddec mlih' akken ad tesselh'u taghdirawt tamens'abt tamaynut ama s tsufight-is (publication) umi qqaren "Eis Sprooch" negh anda akk tezmer ad teg aya. Seg wasmi ay d-tga Luxembourg asad'uf amaynut n tutlayt, di 1984 [ay yerran taluksemburgit d tutlayt taghelnawt], tennerna teghdirawt n Bruch yernu s kra yellan d igalisen (panneaux), d inazalen (affiches) negh d ayen nnid'en yuran s tluksemburgit ilaq ad yaru s teghdirawt-agi tamens'abt. Ma yella ur tt-ssinen ara yinawaren (fonctionnaires), yella wanda ara tt-lemden akken ad ughalen ad tt-sseqdacen, yernu yiwen ur yettazmar ad yaru negh ladgha, ad d-yessuffegh taghawsa yuran s tluksemburgit ma yura-tt s teghdirawt taqburt negh s tin ay yebgha netta, wanag tura ala kan d taghdirawt tamens'abt ay yettwaqbalen, xas ma yella kra n Yiluksemburgiyen ur ten-yeâdjib ara tegnit-agi i deg ara ttuh'asaben ghef tuccd'iwin n tira ay tgen di tutlayt-nsen.\nD acu kan, nezmer ad nger tamawt seg citt'-agi n umezruy ay d-nebder ghef tluksemburgit d akken xas ma yella anabad' n Luxembourg yesnulfa-d taghdirawt tamens'abt i tmurt-is yernu xas ma yella imesnilsiyen (linguistes) ssawd'en ad sbeâden talmanit ghef tluksemburgit, Iluksemburgiyen n menwala mazal smenyafayen ad sqedcen talmanit -imi ay tettemcabi at'as gher tutlayt-nsen- yernu wid yettwalin iman-nsen d tadghert n waggagen (élite intellectuelle) mazal smenyafayen ad sseqdacen tafr'ensist di tira imi ay tedjhed deg wat'as n yinurar yernu tesâa ansay (tradition) meqqren di tira akk d tsekla. Anect-a id'erru-d yal tikkelt i deg ara h'widjen Yiluksemburgiyen ad mmeslayen ghef tghawsa yeffghen ghef tudert n yal ass, d tighawsiwin i deg ur tezmir tluksemburgit i yiman-is. Dgha di tegnatin-agi n tmara, tid n tira, tafr'ensist sseqdacen-tt yal tikkelt i deg zemren, ma d talmanit sseqdacen-tt yal tikkelt i deg yettuh'ettem lh'al, ladgha mi ara yih'widj unabad' ad yemmeslay negh ad yessiwed' kra i yimezdaghen n tmurt ur nesâi ara aswir (niveau) meqqren n leqraya. Ur d-neqsid ara s wanect-a d akken wid yettmeslayen talmanit di Luxembourg ur ghrin ara mlih', d acu kan, at'as seg wid ay d-yekkren di Luxembourg di tallit-nni n wemgaru negh akken kan yefra ur ghrin ara s tefr'ensist imi ala kan d talmanit ay ddjan ad tili d tutlayt n usselmed di tallit n wemgaru, yernu deg yiseggasen ay d-id'efren, imi ay d-telha Luxembourg d uâiwed n lebni n tmurt, ur s-yettunefk ara wazal meqqren i temsalt n usselmed n tutlayin tiberr'aniyin deg yigherbazen n tmurt, d imi igerdan akk n tallit-nni ughalen d talmanit i deg ay z'ewren at'as, maci d tafr'ensist.\nDgha di Luxembourg, xas ma yella d taksemburgit ay d tutlayt taghelnawt, d tafr'ensist ay d tutlayt tamens'abt n udabu. Dgha s tefr'ensist ay d-ssuffughen tiftarin n wemni (documents du parlement), isenfaren n yisud'af (projets de lois), iz'maz'en (procès) n ccreâ akk d s kra yellan d asad'uf yeqqnen gher tedbelt (administration) negh taghdemt (justice). D acu kan, ayen i ghef ttemcawar'en lh'ekkam deg wemni, xas ma yella s tluksemburgit akk d tefr'ensist ay ttmeslayen fell-as, agzul-is (résumé) s talmanit ay t-id-ssuffughen, yernu ferrqen-t ghef twaculin merr'a ay izedghen di Luxembourg [akken ad z'ren ayen ay d-yeffghen d amaynut deg unabad']. Inawen (dicours) isertiyen ama d wid ay d-yettilin di temliliyin ger n yisertayen (politiciens) negh d wid i deg ara yemmeslay wabâad' i lghaci, s tluksemburgit kan ay d-ttilin. D acu kan, ttilin kra n yed'risen ay d-yessuffugh unabad' aluksemburgi s wat'as n tutlayin ladgha di kra n tegnatin i deg ara yebghu ad yessiwed' isallen i yemdanen merr'a n tmurt, akken yebghu yili wemkan-nsen di tmetti. Ghef umedya, asmi ay d-tessebded Luxembourg yiwen n usad'uf yerzan lekra yernu tughal a txeddem yis-s, tessuffegh-d id'risen n usad'uf-nni s xemsa n tutlayin deg weghmis, yal tutlayt tett'ef asebter i yiman-is (taluksemburgit, tafr'ensist, talmanit, tapur'tugalit akk d tespenyulit). Snat-agi n tutlayin tineggura, tapur'tugalit akk d tespenyulit, sseddan-tent-id imi ay llan wat'as n yiminigen si Portugal akk d Spenyul ay yettidiren yernu qeddcen di Luxembourg (azal n 36% seg yimazdaghen n tmurt), am wakken digh 48 % seg yiqeddacen n Luxembourg d wid yesâan affagh (passeport) aberr'ani.\nD amezruy n tmurt-agi, d tadamsa-s akk d lebghi n yimezdaghen-is akken ad sâun tutlayt-nsen i yiman-nsen, akken ur ten-sseblaâen ara wiyad' s tutlayin-nsen, ay yessawd'en Luxembourg ad tili di tegnit tawh'idt am ta. Xas ma yella att'uqqet n tutlayin di Luxembourg yegla-d s taz'eyt deg uselmed deg yigherbazen, ilaq ad d-nini digh d akken inelmaden n Luxembourg is'ah'-iten-id ad lemden at'as n tutlayin yernu s wayagi, ad issinen at'as n yidelsan nnid'en, d ayen ur ufin ara yinelmaden n wat'as n tmura nnid'en.\nAhil (programme) n usselmed deg ugherbaz amenzu n Luxembourg d win ay d-yettilin s talmanit, d acu kan, akken kan ara awad'en yigerdan s aseggas wis sin, ad bdun ad lemmden tutlayt tafr'ensist. Sakin, skud ttâeddin yiseggasen, skud irennu wazal n tefr'ensist deg uselmed, ladgha di tesnawiyin (lycées), dgha akka ay tettkemmil alamma tewwed' tefr'ensist ad tawi amkan n talmanit deg yiseggasen ineggura n welmad. Imir-n, tettughal talmanit d tutlayt kan n usselmed kra n tghawisiwin tusligin (spéciales) negh n tsekla talmanit. Taneglizit digh ula d nettat d tutlayt tahucalt (obligatoire) yesâan azal meqqren deg uselmed n tesnawit yernu inelmaden iferrnen ad ghren tutlayin ssextaren ma yella ad d-rnun talatinit negh tagrigit taqburt s almud-nsen.\nS wanect-a ara nwali d akken aggag (intellectuel) aluksembugi d win ay imalen ladgha s azalen idelsanen (valeurs culturelles) ifr'ensisen, imi tuget seg yinelmaden iluksemburgiyen yettfakan tizrawin-nsen (leqraya) n llsas ttr'uh'un ama gher tesdawiyin tifr'ensisin, negh gher tid yellan di Biljik, ma d wid yettr'uh'un gher tesdawiyin talmaniyin ttasen-d deg wemkan wis tlata. Ayen yerran tadghert (élite) taluksemburgit d tin iqerben gher yedles afr'ensis netta d ansay-nsen (tradition) aqbur, imi si zik ay ughen abrid n usselmed n tefr'ensist akk d welmad di tesdawiyin n tutlayt tafr'ensist, maca tettekka-tt digh leh'mala ay h'emmlen Yiluksemburgiyen idles afr'ensis akk d wahil n usselmed ay yettd'afar ugherbaz aluksemburgi : at'as n medden di Luxembourg ay yeqqaren idlisen akk d tsufighin (publications) yuran s tefr'ensist yernu amur meqqren si teywalin (communications) yuran s tefr'ensist ay urant. Tt'aqa akk di tsufighin n waggagen n Luxembourg urant si tt'erf alamma d tt'erf s tefr'ensist, yernu s tutlayt-a ay d-teffghent ula d tisghunin (revues) tidelsanin akk d tid n yelmez'yen. D acu kan, ula d tamussni n talmanit akk d uz'ar ay tecrek tneggarut-a akk d tluksemburgit d ayen ay d-yernan timmer'kantit i yedles aluksemburgi yernu yerra tamurt-a d tawh'idt deg wemd'al, ur telli tmurt ay tt-icuban deg wanect-a.\nS waya, tettghimi-d Luxembourg d yiwet n tmurt yeldin mlih' ghef yidelsan iberr'aniyen, ladgha imi ay tella d tamurt tamect'iuh't (tesâa kan 2586 km2) yernu ula d imezdaghen-is ur tt'uqqten ara (ala kan 399.239 n yemdanen), dgha ulamek ay d-yennulfa deg-s yedles aghelnaw amer'kanti yernu yesâan aswir (niveau) âlayen akken ay d-yennulfa di tmura ay tt-yugaren.\nAnnefsusi ay nnefsusin Yiluksemburgiyen sdat n yiberr'aniyen akk d weqbal ay qeblen idelsan iberr'aniyen d ayen ay ten-yeddjan ur ttilin ara d imdanen ay ighelqen ghef yiman-nsen, wanag addjudjeg ay yeddjudjeg yedles di Luxembourg akk d wazal yesâa d ayen yessewhamen akk medden. Di tallit n umezgun (théâtre) ttasent-d gher Luxembourg trebbaâ timeqqrenin akk n umezgun n Fr'ansa, n Lalman negh n Biljik. Tizeghwin n usarug (salles de cinéma) mechur'en akk di tmurt-a sskanent-d akk isura imaynuten ay d-iteffghen deg wemd'al yernu s tutlayin-nsen tines'liyin. Yernu tama i deg d-tuzga Luxembourg d tin ay yeddjan Iluksemburgiyen zemren ad d-tt'fen tiregwa (chaînes) n rr'adyu akk d tilibizyu ama d tid Fr'ansa, negh d tid n Lalman negh n Biljik, mebla ma nettu tiregwa tighalnawin tiluksemburgiyin. Tilibizyu n ugensa (télévision satellite) mechur'et at'as di Luxembourg yernu din ay tesâa tkebbanit n ASTRA taghsart-is (station).\nAsseqdec n tutlayin timeqqranin n tgherma di Luxembourg d ayen ay d-yeglan s lfayda tameqqrant, d acu kan, anect-a yegla-d digh s wuguren. Imi ur tesâi ara Luxembourg idles idjehden yernu d aqbur s tutlayt taluksemburgit, amaru yettarun s tutlayt-a yettaf-d iman-is amzun ur yezmir ara ad d-yesnulfu ayen ara ilin yines negh ara d-yesseknen ayen yettxemmim s tidet s yisem-is d amaru aluksemburgi.\nYugh lh'al, anect-a yezmer ad d-yessken d akken ala kan d tutlayt tayemmat, tin i yes yettmeslay yernu yettxemmim wemdan, d tin kan ay izemren ad tili d allal (instrument) n wesnulfu di tsekla. D acu kan, xas ma yella taluksemburgit d tutlayt ay ixuss'en deg wawalen ma neqren-itt gher tutlayin nnid'en, imura iluksemburgiyen snulfuyen-d yis-s, ladgha di tmedyazt tanaftayt (poésie sentimentale) akk d umezgun aghelnaw, d acu kan, tuget di tsekla-yagi d tin n wawal, maci d tin yuran. Imura iluksemburgiyen yettarun s talmanit sseqdacen yiwet n tutlayt ay iqerben gher tutlayt-sen tayemmat yernu medden akk ughen yid-s tanumi. Talmanit ay yettuseqdacen di tsekla taluksemburgit qlil kan sandi ay tettawed' s aswir n tsekla talmanit ifazen, d acu kan, awalen n tutlayt taluksemburgit ay ssekcamen yimura iluksemburgiyen deg yiqeddicen-nsen n talmanit ttaken-as lbenna nnid'en i tsekla-yagi yernu ttaddjan-tt ad tili d tasekla zeddigen, d tin n wesnulfu. D anect-a ay yeddjan Iluksemburgiyen yettarun tasekla s tefr'ensist ur seââun ara azal meqqren, imi deg wennar-agi n tsekla, tafr'ensist ttawlin-tt d tutlayt kan taberr'anit yettwalmaden deg wakal n tutlayt tajirmanit. Dgha qlil kan sanda ay yettawed' umaru aluksemburgi yesseqdacen tutlayt tafr'ensist ad d-yesnulfu taghawsa ara ilin d taluksemburgit, wanag tuget deg-sen ur ttawd'en ara s aswir n wesnulfu alamma kan ughalen ffghen ghef Luxembourg deg wayen d-ttarun, yernu ddmen idles afr'ensis akken yella. Nnig waya, Iluksemburgiyen smenyafen ad ghren tasekla tafr'ensist ay d-iteffghen di Paris wala ad ghren tin ara d asen-d-yaru umaru n tmurt-nsen. Win yettarun tasekla s tefr'ensist di Luxembourg, ma ir'uh' gher mebâid, ad yessiwed' kan s aswir n ufernan (critique) yelhan negh n win yettarun tismed'ranin (essais) negh d amaru yettarun ghef tussna.\nAnda ma nedda deg wemd'al, ad naf d akken tilisa n tutlayin yewâer' ad tent-id-nh'udd. Dgha ula d taluksemburgit maci ala kan sdaxel n tlisa n Luxembourg ay tt-ttmeslayen wanag llan wat'as n medden ay tt-yettmeslayen ula di tmiwa ay d-yezzin ghef tmurt-agi. Tutlayt "taplattit" ay ttmeslayen di Lorraine, di Fr'ansa, d tutlayt icuban mlih' taluksemburgit am wakken tcuba tintalyin n talmanit taâlayant talemmast [Rhinefrankisch, Moselfrankisch]. Yernu llan digh wat'as seg yimezdaghen n yiwet n tama n Biljik ay iqerben gher Luxembourg, tin umi qqaren "Areler Land", ttmeslayen deg-s taluksemburgit, xas akken tenned'-asen-d tefr'ensist si yal tama ... Yugh lh'al, timiwa-yagi ay d-yennd'en ghef Luxembourg yernu sseqdacen deg-sent taluksemburgit, idles afr'ensis akk d yedles almani sâan deg-sent digh lmizan-nsen, xas ma yella tazrirt-nsen (influence) tettemgerrad si tama gher tayed', d acu kan, nezmer s tidet ad d-nini d akken Luxembourg akk d tmiwa ay d-yezzin fell-as d amkan i deg ay d-mlalen yernu mmijwadjen yidelsan afr'ensis akk d walmani.\nSghur n Serge Moes\nTasuqilt sghur n Omar MOUFFOK\nI tmerniwt n yisallen, tzemrem ad terzum ghef wassaghen-agi :\nD amd'iq ay d-yettaken at'as n yisallen ghef tmurt n Luxembourg, imd'iqen-is akk d yimezdaghen.\nD amd'iq ay d-yettmeslayen ghef tghawsiwin akk yeqqnen gher tutlayt taluksemburgit.\nLlan deg-s kra n yimagraden ghef tutlayt taluksemburgit akk d tegnit i deg tettili di Luxembourg.\nTutlayt taluksemburgit s yezwilen*\nTutlayt taluksemburgit d nettat ay d tutlayt taghelnawt n Luxembourg seg wass n 24 Fur'ar' 1984, yernu ttmeslayen-tt di tmiwa merr'a n tmurt-agi tamect'uh't am wakken ay tt-ttmeslayen di tmiwa n Fr'ansa akk d Biljik ay iqerben gher Luxembourg.\nAch'al ay tt-yettmeslayen ?\nDi Luxembourg, tutlayt-a d nettat ay ttmeslayen qrib akk imezdaghen n tmurt, dgha tesâa din azal n 290.000 n yemsiwlen (locuteurs). D acu kan, llan digh di Luxembourg wazal n 110.000 n yiberr'aniyen ay izedghen yernu qeddcen di tmurt-a yernu yal ass keccmen-d wazal n 65.000 n yemdanen nnid'en si Fr'ansa akk d Biljik akken ad qedcen di Luxembourg yernu tuget meqqren deg-sen ur ttmeslayen taluksemburgit, ur tt-fehhmen, d acu kan, anabad' n Luxembourg yesselmad tutlayt-a ama i yimeqqranen ay izedghen di tmurt-a negh i warraw n wigi asmi ara kecmen s agherbaz aghelnaw. Di Fr'ansa, anda ay ttmeslayen taluksemburgit di tmiwa n Thionville akk d Diddenuewen, di Lorraine, xas ma yella ulac addun (recensement) ghef wach'al ay tt-yettmeslayen ad ilin wazal n 30 negh n 40.000 n yemdanen ay tt-yesseqdacen di tmiwa-ya. Ma di Biljik, anda ay ttmeslayen taluksemburgit di tama n Arlon negh Areler Land, ad ilin wazal n 25.000 n yemdanen ay tt-yessnen.\nTagnit n tluksemburgit deg yisud'af (leqwanin) :\nDi Luxembourg, xas ma yella taluksemburgit tesâa amkan n tutlayt taghelnawt, anabad' n Luxembourg d tafr'ensist kan ay yesseqdac di tira n yisud'af (leqwanin), d acu kan, anect-a ur d as-yekkis ara i tluksemburgit ad tettuseqdac deg yinurar merr'a yerzan tadbelt (administration) akk d teghdemt (justice), yernu iqeddacen ay iqeddcen deg yinurar-agi tewwi-d fell-asen merr'a ad issinen ad ghren u ad arun u ad mmeslayen taluksemburgit. Ma di Biljik, yessebded-d Useqqamu n Tmetti Tafr'ensiswalt n Biljik (Conseil de la Communauté Francophone) yiwen n usad'uf di 1990 i lmend n weh'raz akk d wesnerni n tutlayin tiz'iyanin (régionales), dgha seg yimir-n ay d-sbedden Aseqqamu n Tutlayin Tiz'iyanin akken ad d-yelhu d wuguren merr'a yeqqnen gher tutlayin-a, yernu taluksemburgit d yiwet si tutlayin i yes d-yelha useqqamu-yagi. Ma di Fr'ansa, ulac akk d acu n uz'ayer (statut) ay tesâa tutlayt taluksemburgit.\nDi Luxembourg, d taluksemburgit ay d tutlayt n usselmed deg yelmaten n yigerdan (jardins d'enfants), ma deg ugherbaz amenzu, xas ma yella ah'ric meqqren seg uselmed yettili-d s talmanit, ttilint digh kra n tnegwa (matières) ay sselmanden s tluksemburgit. Di tesnawit (lycée), ih'ebbes welmad n tluksemburgit yernu tutlayt-a tettuseqdac kan di kra n temsirin tisensanin (cours pratiques). Ma di tesdawit, taluksemburgit ur tettuselmad, ur tettuseqdac d tutlayt n usselmed, ala kan deg wannanen (stages) n wid ara yughalen d iselmaden deg yelmaten n yigerdan negh deg yigherbazen imenza negh digh wid yeqqaren ghef tsekla taluksemburgit. Yugh lh'al, taluksemburgit sselmaden-tt digh i yimeqqranen, ama i yiqeddacen iberr'aniyen akk d i yiminigen negh i yiqeddacen iluskemburgiyen ay ixuss'en di tutlayt-a. Di tmurt n Biljik, tutlayt tamens'abt n usselmed d tafr'ensist, d acu kan, at'as seg wid yettmeslayen taluksemburgit di tmurt-a a yessuturen ad tekcem tutlayt-nsen s agherbaz, yernu deg yiwen n welma n yigerdan n tama-ya, atni a ttaârad'en yiwen n wahil (programme) n usselmed s tutlayt taluksemburgit. At'as n yimeqqranen ibiljikiyen ara yettnadin digh ad lemden taluksemburgit, ladgha wid ara iqeddcen di Luxembourg, d acu kan, asselmed-nsen yettemlili-d uguren imi tikwal d iselmaden ay d-ilehhun yid-sen d wid ur nez'wir ara at'as di tluksemburgit. Ma di Fr'ansa, tutlayt taluksemburgit qrib tghab akk seg wahilen n usselmed n tmiwa i deg ay tt-ttmeslayen. Tutlayt-a sselmaden-tt kan deg yiwen n ugherbaz alemmas yernu s tin kan n tarmit (expérimentalement), yernu imd'ebbren n yigherbazen n tmiwa-ya fkan ugar n wazal i uselmed n talmanit. D acu kan, simmal ara ttnernin yimeqqranen ara ilemmden taluksemburgit ula di Fr'ansa, imi at'as deg wigi d wid digh ay ixeddmen di Luxembourg (azal n 31.000 n yemdanen di 1997).\nTaluksemburgit deg yimediaten* :\nDi Luxembourg, tella yiwet n terga taghelnawt, RTL Letzebuerg, tettmeslay ala kan s tluksemburgit, tesskan-d ahilen yemgerraden (ir'upur't'ajen, tisgilin, isallen, atg.) yernu tesâa tasghent (ddur') s wazal-is deg wesnerni n tutlayt taluksemburgit ama di tmurt-a, ama berr'a i tlisa, imi ay nezmer ad naf tagra-yagi ula deg ugensa (satellite). Llant digh tregwa n rr'adyu ay yettmeslayen s kra ara yekk wass s tluksemburgit. Xas ma yella amur meqqren seg yeghmisen s talmanit ay d-iteffegh yernu ulac ighmisen n tluksemburgit ay d-iteffghen yal ass negh yal ddur't, ighmisen n tutlayt talmanit akk d tefr'ensist sseddayen-d imagraden s tluksemburgit. D acu kan, llant digh kra n tesghunin ay d-iteffghen ala kan s tluksemburgit yernu sya gher da ad d-yeffegh digh wedlis amaynut s tutlayt-a.\nTaluksemburgit d tutlayt mect'uh'en s wat'as ger n tutlayin ay s-d-yezzin, d acu kan, tessawed' ad d-tekkes amkan-is di tdamsa (économie) imi ass-a, at'as n yiberr'aniyen ara tt-ilemmden, yernu attan a tneddjer' abrid-is cwit', cwit' akken ula d nettat ad tughal d tutlayt n yedles, am tutlayin nnid'en.\nI tmerniwt n yisallen, rzut ghef wemd'iq-agi :\n<<< Qqel γer Ụṭ̣̣ṭ̣un 12 Ddu γer Ụṭ̣̣ṭ̣un 14 >>>


timestamp: atn

url: =Tazelmaṭ - Wikipedia, tasanayt tilellit\nTadayra Ouaguenoun District\nTazelmaṭ d yiwet n taddart (isem-is Tazelmaṭ n Izarazen) deg tɣiwant n Tmizart deg ugezdu n Tizi-Wezzu.\nTazelmaṭ d yiwen yisem i d-yekkan di tutlayt n tmaziɣt. Yusa-d deg wẓar ZLMḌ, zelmeḍ, isem amalay: azelmaḍ, unti: tazelmaṭ. Anamek-ines d idis mgal ayeffus.\nTaddart-a tezga-d deg yiwet n tqacuct i ycuban s adrar. Akka i-s-qqaren: adrar agad i yzedɣen deg wzaɣar. Maca di tillawt ur yelli d adrar dɣa. Taddart-a d tiɣilt yeqqnen ar yiɣil ameqqran, iɣil n at jennad, akken i-s-yenna umedyaz. Ar tama-s kan ar umalu d taddart n Tiɣilt, tagi tuli ciṭṭuḥ fellas.\nTudrin nniḍen i-s-d-izzin ddaw-s akw ay llant, am: At Rabaḥ, Bushel, Buɛisi. Tudrin agi meṛṛa i d nebder i-wumi sawalen tudrin n Izarazen. Meḥsub yal amezdaɣ di tudrin agi d Azaraz.\nNezmer a d ninni: imezdaɣ n tudrin agi frurin-ed seg wzaraz, am at ubizar i-d-yekkan deg wmezwaru isem-is: Abizar( yegra-d ar tura d tasreɣta, Amnay Ubizar, ou bien le caɣalier d abizar ), am At Maɛmmer yellan dɣa sdat Izarazen, krad n tudrin i krad d At Maɛemmer ( Ibdac, At Musa, At Saɛid ), qqaren: frurin-ed deg yiwen isem-is Maɛemmer. Wigi s-umata llan d ixxamen, uɣalen d tudrin uɣalen d taggayin ( groupes ) n tudrin. Abizar ɣas akken ur yebḍi yara, maca tban d yiwet n taddart tameqqrant di tmurt n leqbayel, anwa ur nessin abizar? Ihi, ini taddart agi ad tezdi Izarazen d Wat Maɛemmer.\nIban-ed d akken Tazelmaṭ, d nettat i d taddart tameqqran ger tudrin n Izarazen, tban-ed d nettat i d talemmast gar-asent, ɣures ay d-rsen yemṛabḍen di timiḍi tis xI, tama-s kan ay llan, din ay uqmen taqqubbett d lǧamaɛ n tẓallit. Daymi taddart n tzelmaṭ aṭas i s yessawalen: IZARAZEN, ur yelli Tazelmaṭ, acku, qqaren kra n yemɣaren : " d tin ay d taddart tamezwarut , tiyaḍ ar deqqal ay d-lullent" Ixxamen n taddart-agi ( s lebɛad nettwali-ten ), rsen fellas am tbeṛqcin isunɣen ɣef weɛrur n userdun mi yekna ad issew, acku tiɣilt agi tettwagzem deg ixef n usamer, tenneqḍaɛ-ed daxel n yeɣzeṛ, ddaw-as deg yiwet n tama( ar ugafa ), d iɣzeṛ d umadaɣ,ddaw-s di tama nniḍen ar wenẓul d araru, iserwen d ikeṛmussen i-yellan kan din, ddaw uraru d Alma ( tura d tikli ad yuɣal d taddart ). Nnig wigi meṛṛa i tella taddart, i yella weɣref yebḍan ɣef kuz n iderma: At Lḥaǧ, At Qasi, At Mḥend, At Muḥwali. Iderma bḍan akken yessulef ula di tmezduɣ, yal adrum d amkan-is di taddart, akka i tt ssuddsen at zik, rsen akken yessefk usan-ed adrum sdat wayeḍ. Kuz n iderma agi i d aɣref n taddart, ad ten naf zedɣen akk lwaḥid, acku ahat akken i-ten yurez uẓar, neɣ issemlal-iten-id wakud ad idiren am yiwen tamara fellasen. Maca yiwet n tutlayt, yiwet n tuda n tmetti, yiwen yedles, d Imaziɣen.\nƔef tiɣilt agi a naf tettengugu teswiɛt, mehhlen akken llan argaz tameṭṭut, aqcic taqcict,amɣar d teɣart, yal wa d acu i yqeddec. Ad naf at taddart, ttemyullen gar-asen, ɣursen amkan anda ttemyaggaren di tejmaɛt, din dɣa i ferrun timsal nnsen. Ɣursen ansayen nnsen ttqaddaren s waṭas, am : tiwizi, tacemmlit, timecṛeṭ, laɛwacaṛ, timeɣriwin, tamḍelt, tallalit, artg. Ad naf yal taɣawsa deg wemkan-is tettedu s webrid-is. Ɣur-sen yiwen webrid deg teddun meṛṛa, yerna d abrid yettawin ar tafat ur yelli ar tillas,, yal yiwen yettqaddaṛ wayeḍ, yal yiwen s tugna-s, acku yal yiwen ɣures tirrugza, d tnifit, d tfenṭazit.\nYettwaddem seg "https://kab.wikipedia.org/w/index.php?title=Tazelmaṭ&oldid=89247"\nAsebter-agi ibeddel i tikelt taneggarut di 14:29, 19 Ctamber 2019.


url: =Lqaεa aţ-ţuɣal d Lǧennet! | Lexbaṛ n Wedlis Iqedsen\nAḤRIC WIS 26\nLqaεa aţ-ţuɣal d Lǧennet!\nS Tgelda ara yilin ger ifassen n Lmasiḥ, Yahwa ad iqeddes (izzizdeg) isem-is, a d-yessken belli yeţţalas leḥkem yerna ad yekkes cceṛ s lekmal-is\nADLIS aneggaru n Wedlis Iqedsen yeţţusemma Aweḥḥi. D amceggeε Yuḥenna i t-yuran. Neţţaf deg-s lexbaṛ i d-yeţţaken asirem i yemdanen meṛṛa. Adlis-agi iheddeṛ-ed ɣef iweḥḥiyen i d-isskanayen ayen ara iṣaren ɣer zdat. Leḥwayeǧ-a ad ssiwḍent ɣer wass ideg ara yeḍru lmeqsud n Yahwa.\nDeg uweḥḥi amezwaru, Σisa i d-yeḥyan si ger lmeggtin, icekkeṛ yerna yennuɣ tijemmuyaε. Aweḥḥi wis sin issken-ed akersi n lḥekma n Ṛebbi, iwumi ţţakent lεaḍima lexliqat yellan deg igenni.\nSimma simma lmeqsud n Ṛebbi iḍerru. Skud iḍerru lmeqsud-agi, iţţunefk-ed yiwen wedlis (uţafţar), ilesqen s sebεa n ṭṭwabeε, i Izimer i geţmettilen Σisa Lmasiḥ. M’akken i d-iţţalday ṛebεa n ṭṭwabeε imezwura, ḍehren-d yemnayen i d-ileḥḥun s tazzla. Amnay amezwaru d Σisa i geqqimen ɣef uεawdiw amellal yerna i gelsan taεeṣṣabt. Ma d wiyaḍ, yeqqimen ɣef iεawdiwen yesεan lenwal (sbiɣat) yemxalafen, ţmettilen-d licaṛat yeεnan lgirrat, laẓ akk-d ţţerkat (lehlakat iţţenṭaḍen) ara yeḍrun deg wussan ineggura n ddunit n wass-a. Mi d-yeldi ṭṭabeε wis sebεa, nedhen-d sebεa n lbuqat. Tiyitwin-agi n lbuqat ţmettilent-ed ţţebcirat n lḥisab ara d-yesseɣli Ṛebbi. Mkul ţţebcira teεna yiwet lmuṣiba, yeεni yiwen ubeggen n zzεaf n Ṛebbi.\nYuḥenna iwala talalit n yiwen weqcic i d-iţmettilen talalit n Tgelda n Ṛebbi deg igenni. Ayagi yewwi-d lgirra, dɣa Cciṭan d lmalayekkat-is timcumin ţţuḍeggren-d ɣer lqaεa. Imiren tenṭeq-ed yiwet n taɣect, tenna: “A nnger-im a lqaεa!” Iblis yezεef ayendin axaṭer yeẓra belli drus n lweqt i s-d-yeqqimen.—Aweḥḥi 12:12.\nYuḥenna iwala Izimer-nni, i d-iţmettilen Σisa, akk-d 144 000 n yemdanen yeţwaxtaṛen si lqaεa akken ad ḥekmen yid-es. Akka, adlis n Uweḥḥi issken-ed belli aḥric wis sin n Zzerriεa-nni d 144 000 n yemdanen-agi.—Aweḥḥi 14:1; 20:6.\nIneḥkamen n ddunit nnejmaεen i “umenɣi n wass ameqqran n Sidi Ṛebbi Bab n tezmert,” yeţţusemman Harmagidun. Nnuɣen nutni d win akken irekben aεawdiw amellal, Σisa, yellan d aqerru n lεeskeṛ n igenwan. Γer taggara, ineḥkamen meṛṛa n ddunit ţwanegren. Cciṭan yeţwarez, ma d Σisa d 144 000 n yemdanen-nni ḥekmen ɣef lqaεa “alef iseggasen.” Mi εeddan walef-agi n iseggasen, Cciṭan yeţwanger.—Aweḥḥi 16:14; 20:4.\nAcu ara d-tawi Tgeldit-agi n walef iseggasen i yemdanen yeţţaɣen awal? Acu ara yexdem Yahwa? Yuḥenna yerra-d lǧawab: “A sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ axaṭer leḥwayeǧ timezwura εeddant ur ţεawadent ara a d-uɣalent.” (Aweḥḥi 21:4) Lqaεa aţ-ţuɣal d lǧennet!\nAkka i gfukk ameslay wedlis n Uweḥḥi ɣef lexbaṛ n Wedlis Iqedsen. S Tgelda n Lmasiḥ, isem n Yahwa iţwaqeddes yerna iban-ed s lekmal belli Yahwa yeţţalas leḥkem i dima!\n—Ayagi yers ɣef wedlis n Uweḥḥi.\nAcu i d-ţmettilen yemnayen-nni?\nAcu i gṣaren skud iḍerru lmeqsud n Ṛebbi?\nAcu i d Harmagidun? Acu i d-yewwi wannect-a?\nDeg wedlis n Uweḥḥi, “Babilun tameqqrant” teţmettil-ed ddyanat n lekdeb s lǧemla, yeεni ddyanat i geţxaṣamen Ṛebbi n tideţ. Teţţusemma diɣen “tamenεult tameqqrant” axaṭer teznuzuy iman-is i lḥukumat n ddunit-a. Adlis n Uweḥḥi issken-ed belli lḥukumat-agi ad zzint fell-as yerna a ţ-ssengrent di lweqt ideg yeqsed Yahwa Ṛebbi.—Aweḥḥi 17:1-5, 16, 17.


url: =Erret-asen ddin-nsen, ad awen-d-rren akal-nwen! - isallen.info isallen.info\nUr yelli d ayen yelhan i ak-yebɣa win d-iqesden akal-ik. Ur yelli d ayen yelhan i ak-imenna win istɛemren igenni-ik. Akal-ik am igenni-inek, llan ɛemren s wayla-inek, s yidles-inek, s tirga-inek akked yimal n tarwa-k. Ay AQBAYLI.\nTeǧǧiḍ wid “k-iḥeṛmen” si tirga, ad ak-qaɛden tilawt.\nTunfeḍ i wid ikerhen temẓi, ad ak-rebbin tarwa-k.\nTenwiḍ ad ak-yemmel abrid, uḥeddad n wuguren.\nTerriḍ allaɣ-ik d lmebred, win d-yusan yebred yes-k lmus-is.\nAkal inek, imɣi nnsen.\nAẓar inek, lɣella nnsen. AY AQBAYLI.\nTelliḍ d nniyya, tumneḍ imsebriden, win d-yusan teǧǧiḍ-t yewwet aqiḍun. Yekkes-ak akal-ik, yekkes-ak igenni-inek, yekkes-ak imal akked targit-ik, ass-a yewweḍ-d ɣer tarwa-k.\nIgenni-k yella yeččur d Igennawen (iṛebbiten); Anẓar, Tifrit, Ubdir … akken akal-ik i yeččur d Iɛessasen; aɛessas n teẓgi, aɛessas n tala, aɛessas n lḥara… Teǧǧiḍ inselmen ad ẓɛen igennawen seg igenni-INEK. Tunfeḍ i yiɛessasen ad nnejlin seg wakal-INEK, asmi tenwiḍ, asmi i ak-nnan: “AYLA-k D LBIDƐA, AYLA-NNEƔ D TIDET”! Tella “lbidɛa” yugaren “llah”? lemmer tettḥezzibeḍ AY AQBAYLI? Tella “LXURAFA” nnig n tineslemt ay aqbayli lemmer tesseḥsabeḍ?\nWali ass-a amek i ak-teḍra, tuɣaleḍ d ABEṚṚANI di tmurt-inek, tuɣaleḍ D AKLI di TFERKA-INEK. Tettnaɣeḍ ɣef TUTULAYT-IK deg wayla n lejdud-inek? Tettnaɣeḍ akken ad ak-ɛeqlen wid k-yerran d aklan. Anda yemmar nnif-inek? Anda temmut tirrugza-inek? Anwa i yessasnen s lḥerma-inek ass-a ay aqbayli?\nTelliḍ d ilelli, terra-k tineslemt d akli, ay aqbayli!\nMa yella tebɣiḍ ad ruḥen waɛraben, err-asen ddin-nsen.


url: =TIFESWIN - adeg i tmaziɣt d wayen nniḍen\nYeǧǧa-yaɣ yiwen seg imeɣnasen imezwura n tmaziɣt, yiwen seg imaruten imezwura s tmaziɣt. D aḥeddad n wawal : yezmer ad yemmeslay ɣef kra n tɣawsa s teqbaylit tacebḥant, ur tettḥulfuḍ i wakud izerrin. D agerruj ameqqran i ɣ-yettwaksen, tamusni-ines lqayet ama deg wesɣan neɣ deg umezruy neɣ aṭas n tɣawsiwin nniḍen.\nAcḥal iseggasen i neddukkel di Wihran, acḥal iseggasen i nedda i wakken tamaziɣt ad tennerni ladɣa ad tesɛu amkan-is di Wihran. Ma nmuqel ɣer deffir, ladɣa si tefsut imaziɣen n 1980, aṭas n twuri i ssulin imeɣnasen di Wihran, tawuri ibedden ɣef snat n tdukkliwin Asirem d Numidya : ma yella zik teffren imeɣnasen, d imdanen am Abdella Ḥaman i d-yessufɣen tamaziɣt ɣer tafat. Yettekka di yal taluft yeɛnan tamaziɣt di Wihran : tasekla, tidddukliwin, tasertit, aselmed, …\nAbdella Ḥaman d tigejdit ɣef yemɣi, yennerna ayen akk yeqqnen ɣer tmaziɣt di Wihran.\nẒriɣ abrid-nneɣ ad yeqqim akken yella : a dda Abdella, ɣas ulac-ik telliḍ, ad tiliḍ.\nAzul ! Wa d adeg i tmaziɣt d wayen i tt-yeɛnan.


url: =Tala uMaziɣ: Rachid Alliche 1953-2008 > Zrin 10 n yiseggasen ɣef tmettant-is\nRachid Alliche 1953-2008 > Zrin 10 n yiseggasen ɣef tmettant-is\nRachid Aliche (1953 – 2008) est le précurseur du roman amazigh, son apport à la néo-littérature kabyle est décisif. Il est l'auteur de deux romans : Asfel (1981) et Faffa (1986). Faffa est le roman de l'unité impossible. Le héros, Aamar, émigré en France (Faffa est un dérivé expressif péjoratif de Fransa), connaît avec les siens le déchirement de l'exil ; déchirement qui peut aller jusqu'à la schizophrénie. Dans cet itinéraire d'aliénation (Aamar, sorti de la référence à sa Kabylie natale n'est plus qu'une chose, taɣawsa) et d'éclatement, le héros n'est pas seulement "fendu" en deux mais en trois ; trois personnages se le disputent : ilemẓi (le jeune homme), aderwic (le fou) et amɣar azemni (le vieux sage).\nTélécharger le roman Faffa de Rachid Aliche - PDF – 164 pages\nIlul Rachid Alliche ass n 7 yebrir 1953, deg taddart n Taguemount Azouz yetabaɛen ɣer tɣiwant n Ait Mahmoud deg Ath Douala. Yelmed deg yiɣerbazen n Tizi Uzzu, syin akkin yewwi-d agerdas DES n tfizikt seg tesdawit n Lezzayer. Iruḥ ɣer tmurt n Fransa, ikemmel dinna almud-ines di tsekla, dɣa yewwi-d agerdas n DEUG n tsekla, seg tesdawit n Lyon n tmurt n Fransa. Tin ɣur-s, yuɣal yesɣer dinna tasekla deg tesdawit-agi aṭas n yiseggasen.\nUr d as-tettunfek ara tegnit i wakken ad yelmed tutlayt n tyemmat akken ilaq lḥal, deg yiɣerbazen d tesdawit n tmurt, maca yeɣra i yiman-is ɣer tama n wayen i d-yelmed ɣer uselmad amezwaru n tamziɣt Mouloud Mammeri.\nRnu ɣer lebɣi-ines i tmeslayt-is tanaṣlit taqbaylit, d ayen i t-yeǧǧan ad yaru s teqbaylit sin wungalen s wazal-nsen.\nAmezwaru d “Asfel”, i yura deg useggas n 1981, aseggas kan mbeɛd Tafsut n yimaziɣen 20 yebrir 1980. Xemmsa n yiseggasen kan ɣer sdat, dɣa deg useggas n 1986, yerna yessuffeɣ-d ungal-is wis sin “Faffa”.\nYettuneḥsab Rachid Alliche, d aneggal wis sin s tmaziɣt seld Belaid Ait Ali, yuran “Lwali budrar”. Yettuneḥsab daɣen d ameɣnas n tutlayt tamaziɣt, imi deg lawan ideg tettwagdel tmaziɣt deg tmurt n Lezzayer, Mass Alliche, mačči kan yettmeslay-itt neɣ yettaru-tt i yiman-is, maca yessuffeɣ-d sin wungalen s tmaziɣt. Yennuɣ ɣef yidles d tutlayt tamaziɣt, ɣer tama n wayetma-s seg useggas n 1970 armi d asmi yemmut. Yefka-as-d i tsekla tamaziɣ t udem-nniḍen, mbeɛd mi tella d timawit, tuɣal tedda deg ubrid n tira.\nYexdem daɣen d aneɣmas deg rradyu tis snat, anida i d-yettawi tidwilin i warrac imecṭaḥ ladɣa wid ur nessin ara ad ɣren. Yufa-tt d tagnit i wakken ad ikemmel amennuɣ-is s wawal ɣef yidles amaziɣ s umata.\nMa nger tiṭ ɣef wayen yettwaxdamen fell-as, ad naf drus maḍi imi netta aṭas i d-yefka i tsekla tamaziɣt s wuzig d tutlayt tamaziɣt s umata. Aṭas n tezrawin tisdawanin yettwaxdamen ɣef wungalen-is, d wayen i d-yeǧǧa. Deg useggas n 2014, tisebdit takanadit n tamaziɣt, tesnulfa-d arraz n Rachid Alliche i wungal ifazzen. Am wakken daɣen i d as-tettuɣal tejmilt deg tɣiwant-is si teswiɛt ɣer tayeḍ.\nYewweḍ leɛfu Rebbi ass n 18 meɣres 2008 deg Lezzayer tamaneɣt, di leɛmer-is 55 n yiseggasen kan. Ass-nni lḥed iɛeddan i wweḍen 10 n yiseggasen ɣef tmettant-is, ulamma yemmut maca leqdic-is mazal-it yedder, ulac win ara d-imeslayen ɣef wungal amaziɣ ma ur d-yeddi ara yisem-is. Ɣer taggara, am wakken qqaren: “Ulamma yeǧǧa-aɣ, yeǧǧa-aɣ-d”.\n--- A. A ---\ndrif hassene 30 mars 2018 à 22:40\nRacid ƐELLIC, yettwaḥsab seg yineggalen imezwura n tsekla tamaziɣt. D aneɣmas ameɣnas. Isem-is d awezɣi ad t-nettu. Tanemmirt ɣef usmekti-a ilmend n uɛeddi n 10 n yiseggasen ɣef tmettant-is. Ad t-yerḥem Rebbi.


url: =Spaniya txes ad terr adaf ɣer Mlilet s visa | Le RIFAIN\nSpaniya txes ad terr adaf ɣer Mlilet s visa\nTenna tawzirt n berra Taspanyut, Arancha González Laya, ass n ttlata i yeɛdan. Belli lḥukuma-nnes txes ad terr Sebta d Mlilet ɣer Chingen Tawruppit.\nAmek nessen ila Ayt Nnaḍur d Ddriwec zemmren ad adfen ɣer Mlilet, amek zemmren ayt Tiṭṭawin ad adfen ula nitni ɣer Sebta bla visa. Maca mala ixes ḥedd ad isafar s lebḥer niɣ deg ujenna ataf ixess-as visa.\nAdaf, ɣer tnayen-a n tneddam. Amek tenna tawzirt, rezzun-tt ad yili s visa x imezdaɣ i dasent-yudsen i tnayen-a n tneddam. Ddeg-a n usurif yus-d awerni i umseksi i yegga Lmuɣrib aked Spaniya zegga tesnuju tameggarut-a amɣar n Pulisaryu Brahim Γali.


url: =Ixus uqɛad di teɣsert tagejdant - La Dépêche de Kabylie\nAccueil Tamazight Ixus uqɛad di teɣsert tagejdant\nIxus uqɛad di teɣsert tagejdant\nGar wayen yesseqdac uɣerman s waṭas di tallit-a, yella ttawil n tumnayt (transport) tazayezt, imi yal wa s anda yettazzal, yal wa anda ixeddem, yal wa aqeddic i t-yecqan. Deg wakud iɛeddan, nezmer ad d-nini d taɣsert (station ) n yisakacen n Bgayet i iqennɛen ugar imsiklen, ma nga aserwes akked yidigan-nniḍen imecṭaḥ ideg teṭṭfen tumnayt, am Uqbu, Tazmat d Xerraṭa.\nMaca imalasen-a yezrin, abeɛda teɣzi n wayyur n remḍan, aṭas n yiɣermanen i yeccektan seg kra n tlufa d yiɣeblan i ddren dinna. Iban-d d akken llan yisakacen d yifurguten i iḥerrzen imeḍqan si tazwara i kra n medden, armi ddeqs ur nettaf imukan, i ur nezmir ad uɣalen s ixxamen-nsen di lawan. Aya, yeǧǧa ixeddamen ibeɛden ad nṭerren s waṭas, am wakken qrib ad d-yesnulfu ccwal gar yimdanen. Ula imasayen n wayen yakk yerzan aḥric n usiweḍ, ur d-ldin allen i taluft-a akken ad seggmen ayen i yewwi-d ad yettawaseggem. «Ruḥeɣ tikket iɛeddan armi qrib nnuɣeɣ d unehhar n yiwen n usakac, acku iḥerrez imeḍqan i wiyaḍ. Cettkiɣ ugar n kraḍ n tikkal maca, ama d inehharen ama d imsiklen ama d imasayen, yiwen ur d-yecliɛ, yiwen ur yessaweḍ ad yexdem kra», i d-yenna yiwen n umsikel i ijerrben aɣilif-a.\nAyen i yernan i wugur armi yeɣzif, d mi ur dukklen yimsiklen gar-asen akken ad sutren abeddel n tegnit. Ɣas ulamma ḥsan merra s wayen yellan, wanag tuget i ifernen tasussmi d uḥebber n tifrat anda-nniḍen, ɣas ur tnuḥ teɣsert tis snat. «Nekk s timmad-iw ur d-muggreɣ deg wayen iɛeddan ugur-a n uḥraz n yimeḍqan di teɣsert n Bgayet. Maca, qqaren-d terwi akk ddeɛwa dinna deg wayyur n remḍan, acku wa ur ixeddem akken ilaq, wayeḍ yesseqdac tamussni», i d-tenna yiwet n teḥdayt.


url: =Yeffeɣ-d ass n : Asimwas, 22 Tubeṛ 2021 12:57 Ɣran-t : 5 n tikkal\nAkk akaten yettwaddmen i uḥezzeb mgal tmijwin n tmest yessefk ad ttwasdusen s wakaten d imaynuten am wakken ay yessefk ad d-yettwassezg usaḍuf i lmend n waya, ɣef wakken ay d-yenna Mass Beldjoud deg yiwet n tɣimit tačuṛant n Ugraw Aɣerfan Aɣelnaw ay d-yellan i tuttriwin timawiyin.\nYules iwekked-d Mass Beldjoud ɣef ugama « ajriman n tmurɣiyin ay d-yellan deg 26 n twilayin » n tmurt deg unebdu yezrin, am wakken ay d-yesmekti dakken ttwaddmen wakaten yemgerraden, deg unebdu-nni, i ubaḍi n tegnit, am wakken ay ttwaddmen wakaten akken ur ttalsent ara ad d-ilint twuɣa am tid.\nAsdabu n tegrawt tagtegzumant n umahil d-yelhan s ucegger d usefrek n yiɣawasen utriben, arẓam n tfuɣal i usifses n useɣsi n tmest deg tẓegwa d wallus n usermed n yiɣawasen n teɣḍeft i usemḍef n yinejrimen yessendaḥen timest llan-d akk gar yiɣtasen yettwaddmen.\nMass Beldjoud ixebber-d dakken agzum-nnes yettmahal, s usemyuddes d uɣlif n ulmud imineg, akken ad d-gen adṛun ara sseqdacen i usefqed d usummel n tmurɣiyin, am wakken ay tessefray Zzayer ad d-tseɣ isafagen yesseɣsayen timest.\nLast modified on Asamas, 24 Tubeṛ 2021 12:18\nAɣlif n Ugensu\nYeffeɣ-d ass n : Asimwas, 22 Tubeṛ 2021 12:57 Taggayt : LEZZAYER Ɣran-t : 5 n tikkal Bḍu


url: =Algérie Presse Service - Actualité à la Une Tawakla isallen n Lezzayer - Tabatent: assedrem n uẓeḍḍa yemmuzzgen deg wedɣal n tugzimin n tbanka (tamsetla)\nVous êtes ici : Amugger»TIMETTI»Tabatent: assedrem n uẓeḍḍa yemmuzzgen deg wedɣal n tugzimin n tbanka (tamsetla)\nTabatent: assedrem n uẓeḍḍa yemmuzzgen deg wedɣal n tugzimin n tbanka (tamsetla)\nTABANTENT– Teḍḍef tferqet n temsetla taɣelnawt n Meṛwana (tawilayt n Tbatent) yiwet n uẓeḍḍa yemmuzzgen deg wedɣal n tugzimin n tbanka am wakken ay tufa 700.000 n yidinaṛen n tugzimin n 1000 n yidinaṛen d warrum n weswar d tkeṛṛust n tmerrit, ɣef wakken ay aɣ-d-yenna unnegraw n temsetla n twilayt-a.\nTenna-d teɣbalut-a daɣ dakken tamhelt-a tella-d ass n 7 Tubeṛ ɣef tizi n tis 10 n tnezzayt, d tin aydeg ttwabẓen 3 n yemdanen seg uẓeḍḍa-a deffir ma uwḍent-d telɣa dakken yella yiwen n unehhaṛ yesɛa ɣer-s idrimen n tkellax deg temdint n Meṛwana.\nImir-nni kan, sbedden yimestulen tinqiḍin n ussefqed deg webrid aɣelnaw wis 86 gar Meṛwana d Wad Lma, am wakken ay medlen ibriden isinanen akken ad ḥettmen anehhaṛ-a ad yeddu ɣer webrid-nni aydeg ay as-tettwandi tceṛket deg Mecta Lɣiran, ɣef wakken ay d-tenna teɣbalut-a.\nMi walan unehhaṛ-a d umeddakel-nnes imestulen-nni, wehmen yernu sɣersen idrimen-nni n tkellax, am wakken ay nneflen i webrid, yernu sqedcen takriḍt mi urmen yimestulen ad ten-abẓen. Mi ttwaḍḍfen, yelfa-d imdanen-a deg sin yid-sen d wid ay iɛeddan yagi deg ccṛeɛ. Yiwen yesɛa 30 n yiseggasen deg leɛmeṛ-nnes, ma d wayeḍ 31.\nAfettec n tkeṛṛust-nni d sin-nni n yemdanen yessaweḍ ɣer tifin n wugar n yedrimen n tkellax n tugzimt n 1000 n yidinaṛen: 85 n tugzimin n 1000 n yidinaṛen d 4 n tqerɛunin n yileɣ azewwaɣ, aẓerwal, awraɣ d uberkan d tnegwa niḍen ay sseqdacen deg wedɣal.\nUwyen sin-a n yemdanen d warrum-nni ay d-yettwaḍḍfen ɣer tesɣimt n unnegraw n temsetla taɣelnawt n Meṛwana, ɣef wakken ay d-nettwaxebber.\nTenna-d daɣ teɣbalut-a dakken mi d-sqarren imdanen-nni ay yettwabẓen, kecfen-d isem n umeckuk agejdan deg temhelt-a n wedɣal yernu ddan yimestulen ɣer wexxam-nnes yellan deg temdint n Wad Lma.\nDin, ḍḍfen yimestulen kra n yifarisen ay yettwasseqdacen deg wedɣal n tugzimin, gar-asen 4 n tqerɛunin n yileɣ n weswar n 500 n yimililitren d tmeswart d unefraḍ, am wakken ay ḍḍfen yiwen n wemdan n 28 n yiseggasen ur yesɛin ara kra n yezri d ccṛeɛ. Imdanen-a ad ɛeddin ass n ttlata deg ccṛeɛ n Meṛwana.\nUgar di taggayt-agi : « Isehwu n ubrid : Tamettant n ṛebɛa n yudan d ujraḥ n tmenya yiḍ-a deg i wis-24 n tsaɛatin yifaten Aɛraq n yiwen n uɣerman: tiddit d usunded deg Buzeggan (Tizi Wezzu) »


url: =Yeffeɣ-d ass n : Akras, 05 Fuṛaṛ 2020 13:42 Ɣran-t : 1 n tikkal\nAsehwu-a akesnan yella-d deg ubrid aɣelnaw wis 16, deg Belleḥṛec, d win aydeg yetti yiwen n usakal n umesni n yimsklen yessawaḍen medden gar Suq Ahṛas d Ɛennaba mi yemzellew ɣef ubrid, ɣef wakken ay d-yenna uɣbalu-a.\nTifekkiwin n teɣtas wwin-tent ɣer umeẓlu n waggaẓ n tfekkiwin n usegnaf amnaḍan n Suq Ahṛas, ma d imagusen, wwin-ten ɣer usegnaf-a, am wakken ay wwin kra seg-sen ɣer usegnaf asdawan n Ibn Ṛucd n Ɛennaba.\nAwali n Suq Ahṛas, Lounes Bouzegza, yerza ɣef udeg n umahil akken ad yetter ɣef tegnit n ubdad i teɣtas.\nTamehla tadigant n tdawsa tessebges-d akk ammaken inganen d yilsanen akken ad d-telhu s teɣtas akken iwata, ɣef wakken ay d-tenna tmehla-a.\nDindin kan tettwarẓem tsestant akken ad d-afen ssebbat n tidet ay yessawḍen ɣer usehwu-a.\nLast modified on Akwas, 06 Fuṛaṛ 2020 13:58\nYeffeɣ-d ass n : Akras, 05 Fuṛaṛ 2020 13:42 Taggayt : TIMETTI Ɣran-t : 1 n tikkal Bḍu


url: =Zi tirarin tirifiyin n imezwura deg wexxam: « Čemm » | Le RIFAIN\nZi tirarin tirifiyin n imezwura deg wexxam: « Čemm »\nAṭṭas zi leɛwayed n irifiyen yettwamḥa, wer yeqqim illa di twengimt n yinni imeqqranen. Ijjen uɣezdis n tdelsa i yesskanen udem d tefras n bnadem Arifi, iweḍḍer. Ca tiwy-it lḥemlet n tesmaḍalt i izelyen iri i waṭṭas n tdelsiwin deg umaḍal, ca yeskemḍ-itt rrbu n ixarrisen n uḥerrem i dd-yekkin zi ccerq. Ca nniḍen yettwattu aked umutti amunan i yemsaren zegga i yeffeɣ uḥewwas aseppanyu, zegga i yettwasers yijjen ddsas n ddewla ɣer-s udem d atrar. A nerni x manaya, aḍuqqeẓ n yijjen tḥeryaḍt n ttiknulujit d tirart n ibidyuten, d intirnit… Manaya merra yejja iwdan ad wcen afis di min ttuɣa ɣer-sen yellan, ad swiẓẓḍen ɣer yijjen wudem n tudert d tamaynut, wer terwis ca di mamek i ttuɣa tt-tteddren lejdud.\nYemsar ubeddel di mamek i nettett d mamek i nyirreḍ d mamek i nbenna d mamek i nettirar… S uya, wer yelli minzi ɣa nbedd di tḥeryaḍin-a i daneɣ yessettun di leɛwayed-nneɣ, illa s uzemmem n iɣezdisa n tudert-nneɣ i xef wḍan igeddimen n tattut.\nTaslit n uɣanim tegga-tt yijjen tḥenjirt ɣer-s 10 n isegg°usa di Tiznit asegg°as n 2007. Tateswirt: J-P. Rossie. Ludobel\nAd sserɣeɣ tfawt x tirart i wer yeqqimen ca lexxu. Mala ttuɣa iḥenjiren ttafen amuni n twacunt di taddart d ijjen wazzerg n ufaji d tikkest x wul, d tirart jer wawmaten d tawmatin, niɣ jer ibabaten d tarwa-nsen… Lexxu tedwel twacunt temsebḍa amen tmun. Yedwel kul ijjen mani i yebbeẓ azellif deg utilifun, waxxa aqqa-ten deg wexxam d ijjen. Di lweqt mani ttuɣa dinni iklusay n tirarin ttiraren-tent ɣir deg wexxam, amecnaw Mjur iɣergnen, Jeɛɛu, čemm, Mezzuj merfaḍ, Tiqnuffar, Ḥatta matta, Tixxamin…\nTettwasemma « čemm » niɣ « man afus i yellan sennej« . Ttuɣa smunan ayt n twacunt (Awmaten d tawmatin d baba-tsen d yemma-tsen…) ifassen-nsen d tiqebbiḍin, srusan-ten ijjen x wenneɣni. Awarn-as, ad yebda yijjen ad iḥesseb tazzitin-nni mani ttemsagaren iḍuḍan, ad yeqqar:\n-Wi yilan axbuc-a?\nA x-as tterran yinneɣni:\n– N uɣerḍa!\n– I wa?\n– N uɣerḍa.\nAl aneggar, ad iseqsa ɛawed:\n– N tlefsa.\nLexdenni ad yemsar wemsawal jer wenni i ttuɣa ittseqsan, d yinneɣni i dinni yessersen ifassen-nsen. Netta ad ittseqsa, nitni a x-as tterran:\n– Mani tella tlefsa-nni?\n– Ccin-tt ixecxac!\n– Mani llan ixecxac-nni?\n– Tecca-ten tmessi!\n– Mani tella tmessi-nni?\n– Sxesyen-tt waman!\n– Mani llan waman-nni?\n– Swin-ten ifunasen!\n– Mani llan ifunasen-nni?\n– Γersen-asen ixedmiyen!\n– Mani llan ixedmiyen-nni?\n– Ddzen-ten imesdawen!\n– Mani llan imesdawen-nni?\n– Iwyen-ten iɣezran!\n– Manis kkin iɣezran-nni?\n– Aqqa-ten di lebḥer yeqqurn!\nLexdenni, isala wemsawal. Kul ijjen zeg-sen, ad yeksi aḍaḍ (imelleɣ) adu tiṭṭ, ad yejbet tilmect n wadu tiṭṭ, ad iẓemm ancucen, ad yini: « čemm« !\nad bdan ad tteggen deɣdeɣ i yijj d wenneɣni. Wenni ɣa iḍeḥken niɣ ad yessiwel, niɣ a das-banent teɣmas, ittwaḥsab yexṣar!…\nAd yadar wenni i yexsaren ɣer tmurt, ad yebbeẓ azellif di tmurt, ad yessewc s weɛrur ɣer ddhar. inneɣnit a x-as ssersen ifassen-nsen, afus x ufus, a t-ttseqsan: Man afus i yellan sennej? a x-asen dd-itterra: N flan. ittxessa-t a x-as dd-yeffeɣ nican. mala wer x-as dd-yeffiɣ, kessin ifassen deg ujenna, ccaten-t. ttseqsan-t zi jjdid. A x-as dd-yeffeɣ, uca ad bdan tirart zi jjdid.\nMin yecnan di tirart-a, ttuɣa deg-s amsawaḍ d asebḥan jer ayt n twacunt. Ttuɣa deg-s amḥizwar d uselmed n iḥenjiren x tidet. Amen deg-s ɛawed aceddi n iseɣwan n tawmat i wer yessefsiy zzman deɣya.\nƔer ɛawd: Zi min izemmem Biarnay: Tanfust n txatemt


url: =Mohand Mokhtari : Tafizikt s Teqbaylit – La Kabylie autrement\nTUSSNA S TEQBAYLIT :\nAṭas n yidlisen n TASEKLA id yefɣen iseggasen-a ineggura. Ama d ungalen, d ammud n tullisin neɣ tamedyazt.\nMaca idlisen n TUSSNA d TATIKNULUJIT (Tasenselkimt, tadamsa, takrura, tusniwin tigmawiyin, tasnudert, tasenmettit, iliktrunik,…), mexluf imawalen d sin neɣ kraḍ, am Tusnakt s wurar n Ḥend Sadi, ulac maḍi.\nAtan ihi Mohand Mokhtari yessufeɣ-d TAFIZIKT S TEQBAYLIT ɣer Tiẓrigin ACHAB.\nSarameɣ d win ad yeglun s wiyaḍ ar sdat di yal TUSNA neɣ TATIKNULUJIT. Annect-a ilmend iɣerbazen uzekka di tmurt n yiqbayliyen.\nTASEKNUDERT N MOHAND MOKHTARI\nMohand Mokhtari ilul deg taddart Amazoul deg Mekla ass n 10 Mayu 1954. Deg tesnawit tatiknikit n Dellys i yeɣra. Din yessen Masin uHarun, sɣur-s ilmed amennuɣ ɣef tmaziɣt. Isyin ikemmel taɣuri-is di tesdawit n Lezzayer anda id yewwi turagt talikṭrunikt.\nSyen akkin yunag ɣer Fransa anida i d-yewwi agerdas n ujenyuṛ Talikṭrunikt deg useggas n 1980.\nGer 1980 d 1984 yesɣer deg tesdawit n Tizi Wezzu. Yunag i tikkelt nniḍen ɣer Fransa anda i d-yewwi Duktura « Es-Sciences ». Ar ass-a yettidir di Fransa.\nSeg useggas n 1997, yura ugar 10 n yidlisen ussnanen s tutlayin n tefransist d tegnizit. Fɣen-d ɣer tiẓrigin Springer akked Heidelberg. Yiwen deg-sen yettwasuqel ɣer tutlayt n tcenwat.


url: =Tasleḍt tasekklant n usefru « Siwel-iyi-d Tamacahut » n Lewnis At Mengellat – Siwel\nTasleḍt tasekklant n usefru « Siwel-iyi-d Tamacahut » n Lewnis At Mengellat\nPosted on : 25/03/2017 By Mesṭafa Kamal At Remḍan\nTASEKLA (SIWEL) — Asefru-agi, « Siwel-iyi-d Tamacahut », yura-t umedyaz-acennay Lwnis At Mengellat , icna-t-id d tizlit di tesfift « Siwel-iyi-d tamacahut » i d-yeffγen deg useggas 1999. D tizlit yettwassnen aṭas sγur ucennay-agi imi acḥal d abrid i tt-yecna yerna aṭas i wumi teεjeb nezzeh.\nIhi, deg usefru-agi, amedyaz itterra-d iman-is amzun d axeddam i d-ikecmen tameddit γer uxxam-is yeεya, yufa-d tameṭṭut-is, yemma-s, neγ ah-at d ultma-s, iqqaṛ-as: « Siwel-iyi-d tamacahut », i wakken ad as-tessettu ayen d-yezṛa ass-n ammer ah-at ad innefsusi waṭṭan-is neγ ad yesfeḍ lhemm i d-yewwi deg wul-is.\nDi tezwara, issutur-as ad as-d-teḥku timucuha yettwassnen deg yidles, abeεda tid yettfakkan akken ilha. D acu kan, alamma d taggara ara yeldi ul-is netta, ad as-d-yini ayen i d-iwala d wayen t-ijerḥen akked teεkemt taẓayant i yersen γef tuyat-is.\nMaεni γur-m kan\nXas ma tesseḥzan\nAd tfakk akken ilha\nN wasmi ussan\nNitni akked wuḍan\nḤku-d γef yitran\nAmek i d-ttεessan\nΓef widak yelhan\nWagi d izli amezwaru n tezlit. Dagi i d-yekcem umedyaz s axxam-is, yufa-d tamaṭṭut-is, yemma-s, neγ ah-at d ultma-s… issuter-as ad as-d-tessiwel tamacahut. D acu kan, tamacahut-agi, xas tesseḥzan, ibγa-tt ad tfakk akken ilha. Acku mi ara tili tmacahut tesseḥzan, iqwa deg-s unezgum akked yir ineḍruyen, maca mi ara tfakk akken ilha, amdan ad ithedden, ad innefsusi wul-is imi di taggara, ayen ilhan iγleb ayen n dir. Am akken amedyaz dagi, ibγa ad d-yerr ttaṛ seg wayen n dir i d as-iḍṛan.\nSyin, issuter-as tamacahut n wasmi ussan akked wuḍan tteεdalen nnuba. Wagi d awal γef yimdanen uγur ass ittuγal d iḍ, neγ iḍ yettuγal d ass. Imdanen am wigi, ur la ttidiren ara am nitni am wiyaḍ, lameεna ttidiren tudert d taẓayant, tezga tettağğa-d lateṛ deg wallaγen nsen.\nIhi dagi, amzun akken amedyaz ibγa ad yaff daγen aneεdal-nni i ttemyeεdalen wussan akked wuḍan. Axateṛ ah-at deg wallaγ-is xeṛbent-as yakk, rwint yakk temsal, ur iban wass γef wayeḍ, ur iban useggas γef wayeḍ, iṛuḥ-as yakk leḥsab n wussan. Dγa, ittnadi tura ad d-yaf amek ara yuγal γer wass-nni i deg kullec illa iteddu akken iwata. Γef wannect-a, mi ara as-d-tales tamacahut-a, ad d-yemmekti xeṛsum amek illa ittidir zikenni , asmi msawan wussan-is d wuḍan is.\nSyin d asawen, issuter-as tamacahut γef yitran amek i d-ttεessan γef yidanen ilhan. Annect-agi d ayen ittwassnen si zik n zik deg yidles aqbayli.Qqaṛen-d d akken mi ara d-ilal llufan, ad d-ilal yid-s yitri deg yigenni ad ittεessa fell-as. Ihi yall amdan isεa itri i d-yettεessan fell-as, ittwali-t umdan-agi deg yiḍ, iheddeṛ-as tikkwal… Ittdukkul yid-s alamma yemmut.\nD acu kan, itri-agi, izmer ad ixsi uqbel ad yemmet umdan-nni. Ixessi mi ara yexdem umdan-nni ayen n dir, neγ itεedda γef yiseγ akked lḥeṛma, akked mi ara yekkes nniya seg wul-is. Ihi amdan-nni, ad t-yeğğ yitri-s, ur ittuγal ara ad iεass fell-as.\nQqaṛen-d daγen, mi ara d-yeγli leḥzen neγ unezgum γef umdan, itri-s ad iγab neγ ad ittwaγum deg yigenni. Ur d-ittban ara alamma ifukk unezgum-nni. Γef wannect-a, amedyaz dagi, ibγa ad d-yemmekti amek i d-ttεessan yitran γef yimdanen ilhan akked yitri is netta amek i d-ittεessa fell-as.\nSeg wayagi yakk, ad nzeṛ amek i la yettidir umedyaz-agi, acu n liḥala i deg yella, yir tagnit i deg yettidir. Ussan-is ur nneεdalen ara akked wuḍan-is. Yerna mi ara d-yaweḍ yiḍ-is, itri-s ittγab deg yigenni imi ah-at iγli-d fell-as unezgum, neγ d netta s yiman-is i yeğğan iseγ akked nniya.\nIzli wiss sin\nN wid amek akken\nIlemẓi d tlemẓit\nḤku-d amek akken\nI teḍṛa yid-sen\nFeṛqen mi nnuγen\nMi feṛqen mcedhen\nIsmekta-d umedyaz tayri deg yizli-agi. Ittmesla-y-d γef tayri i yessemlalen ulawen n yiwen d ilemẓi akked tlemẓit. Am akken zṛan akk medden, amedyaz Lewnis At Mengellat, aṭas i yecna γef tayri. D yiwen i yefkan azal d ameqqṛan i leḥmala d wayen i txeddem deg umdan akked wayen i d-tettağğa deg wul-is d wallaγ-is.\nAh-at tamacahut icban tagi, ad t-tawi mbaεid γef wayen i la yettidir, ad t-terr γer temẓi, ad as-d-tesmekti ccbaḥa n tayri, ad t-tessekcem di tergit neγ ad as-tessettu daγen aṭṭan i d-yewwi deg wul-is mi akka d-ikcem s axxam.\nD tamacahut n sin yilmeẓyen mmiḥmalen, tesdukkel-iten tayri tazedyant armi d asmi d-yezga gar-asen ucengu, issefṛeγ tayri γef wulawen nsen armi i iten-ifṛeq.\nIhi acengu-agi, izreε di yall yiwen deg-sen yir tikti γef wayeḍ. Ihdeṛ-asen akken yall wa ad ijbed iman-is neγ ad ikṛeh wayeḍ. Dγa, ilemẓi d tlemẓit-agi nnuγen, mγunzan, ur ttemlaεin ara. Yall wwa iṭṭef abrid-is acku yall yiwen deg-sen iwwi yir tikti deg uqeṛṛu-s.\nSyin akkin segmi ttεeddin wussan, imi tayri-nni ur tesfiḍ ara yakk seg wulawen, sin yilmeẓyen-agi mcedhen, ulawen nsen ssuturen-d kan amek ara myuγalen, amek ara d-rren tudert i tayri nsen. Ssaramen yall wa ad yuγal gar yifassen n wayeḍ am akken illa yakan, ad yidir tayri ines akken iwata, ah-at ugar n zikenni, netta(t) d win neγ tinn i yeḥemmel.\nD annect-agi i yerran tayri nsen tejhed, tṣeḥḥa ugar n wakken tella, acku uγalen ssnen amek ara qablen yir taswayt, ssnen amek ara qablen acengu mi ara d-yezgi gar-asen, ssnen amek ur ttağğan kra n dir ad innal tayri i ten-issemlalen.\nD annect-agi i yebγa umedyaz ad t-id-yemmekti, axateṛ, ulac acu yecban ussan n tayri akked ccbaḥa-s. Ul mi ara t-tezdeγ tayri, ad yuγal ad iḥemmel tudert, ad ibγu ad yidir, ad ittwali ala ayen ilhan di ddunit. Ay akken tella tegnit, ad ittwali ala ayen ilhan deg-s, ur tettḍilli ara yakk tiṭ-is γef wayen n dir, ur d-tettεeddi ara yakk deg wallaγ-is yir tikti, ad issaram ala ayen ilhan, ad yeččar d tudert…\nIssaram ihi umdyaz, s tmacahut-agi, ula d netta ad yeqqel γer-sen, s ussan-nni n temẓi akked tayri, ad iεiwed ad yidir am yilemẓi akked tlemẓit akked leḥmala i yezdin ulawen nsen.\nIzli wiss kṛad\nN ufṛux di lεacc-is\nNetta n warraw-is\nΣicen di ṭṭejṛa\nMi d-yeγli yiwen\nUr yezmir i kra\nD izem i t-id-yerra\nIḥureb af mmi-s\nYuγal akken illa\nYuγal umdyaz daγen γer tmacahut nniḍen i d-yekkes seg yidles aqbayli. Tagi d tamacahut n yiwen n wefruγ i yettidiren netta akked warraw-is γef useklu. Syinn, illa wuccen ittγimi dinna kan, ddaw useklu-nni, akken yall mi ara d-yeγli yiwen ugdiḍ, ad t-yečč.\nImi baba-s ur yezmer i kra ad t-ixdem, ittir kan akken di teggdu akked tergagit. Armi d asmi i d-yerza γer-s lmelk, yerra-t-id d izem i wakken ad iḥudd mmi-s seg wuccen.\nTamacahut am tagi, ur yelli kra icudden neγ iweεṛen deg-s. D acu kan, yis-s, issaweḍ umedyaz ad d-yini aṭas n temsal. Abeεda mi ara neεreḍ ad nessuqqel iwudam n tmacahut-agi γer tillawt. Ad nfaq d akken tettili tḥeqqṛanit di tmetti acku tikkwal timetti s yiman-is tettuγal d tiẓgi. D winn izemren ara yeččen, ma d wayeḍ ad iḍeṛṛef.\nD annect-agi i yebγa ad t-id issenfali umadyaz. D acu kan, ar taggara, ad nwali d belli lmelk irza-d γer ufṛux, d netta i t-iεawnen ad d-iḥudd mmi-s. Am akken tidet neγ azref, ur ittuweddeṛ ara. Azref, xas yettwarkeḍ, ad yuγal ad d-iban.\nDaγen, nezmer ad d-nefhem d akken s tmacahut-a, amedyaz ittnadi aḥuddu. Ittnadi ayen ara t-iqilen si yir teswayin i d-ittilin di tudert-is akked ucengu ara d-iεeccben fell-as.\nAm akken tettfakka tmacahut-a akken ilha, am akken d-yusa lmelk ad isellekk tagnit, ibγa ula d netta ad isεu amalal ara t-iḥudden, ibγa ad iεu winn i γer ara yerr ma yella kra i t-yuγen… Ah-at d tagmat, ah-at d imeddukkal, ah-at d tameṭṭut-agi ukkud yettmeslay mi akka i d-innejmeε s axxam.\nYerna daγen, ibγa ad yuγal γer zikenni asmi ur d-llin ara γef uqerru-s yiγilifen i yesεa tura, asmi i tezdeγ talwit deg wul-is, asmi ğğuğğgen wussan-is… D annect-n i yessaram, d annect-n i γer i yebγa ad yerwel…\nIzli wiss ukkuẓ\nTinn akken n waγzen\nMi yuker taqcict\nD wuqcic yewwi-ten\nMi yewweḍ yeεya\nYeγli di tnafa\nKkren-d s tuffra\nArmi d as-rewlen\nMi d-yuki waγzen\nYeγli di tesraft\nD netta i yettwaṭṭfen\nWaγzen, neγ awaγezniw d awadem yettwassnen, i yellan si zik n zik di tmucuha n teqbaylit. Kra qqaṛen-d d lweḥc, kra qqaṛen-d daγen d amdan, ittaker igerdan i wakken ad ten-yečč. Yerna, segmi i yetett imdanen i yettzad laẓ-is, ibeqqu daγen ad yečč. Am akken i d-qqaṛen daγen belli segmi akken i yetett aksum n yimdanen i yuγal d aseṭṭaf, aglim-is d aberkan, teqquṛ tasa-s, immut wul-is, issagad…\nIhi di tmacahut-agi, Waγzen yuker taqcict akked uqcic, iwwi-ten γer tbergent-is i wakken ad ten-yečč. D acu kan mi yewweḍ, iγli-d fell-as uεeğğu, tewwi-t tnafa. Kkren-d yigerdan-nni s tuffra, dγa rewlen. Syinn mi d-yuki uwaγezniw, itabaε-iten, dγa yecceḍ, yeγli di tesraft. D netta i yuγalen yettwaṭṭef.\nYeγli di tesraft,\nD ayen ibanen, tamacahut am tagi tesεa ilγi s wazal-is. Amedyaz, ibγa ad d-yini dagi d akken winn ara yeγzen tasraft i wayeḍ, d netta ara yettwaṭṭfen. Winn ara inadin ad ikellex wayeḍ, d netta ara yettukellxen… Am akken ibγa ad d-yini d akken bu txidas, ur d-igerri ara. Ay akken ibγu yesserwet, ad d-yass wass ad yeγli di txidas-is, ad t-id-qeḍγent tkerkas-is, ad as-rrent taggara-s d taberkant.\nSi tama nniḍen, igerdan-nni rewlen. Nniya-nni i sεan deg wulawen nsen, d nettat i ten-issukksen, d nettat i ten-iḥudden si lmut. Yedda yid-sen lḥeqq, ur ten-teğği ara teswayt ad xnunsen neγ d-teγli fell-asen twaγit.\nD acu kan, mi akka i d-yekcem umedyaz s axxam, issuter-d tamacahut-a, ad d-nefhem belli am akken la yettnadi kra n usirem si tudert-a. La yessaram d akken s tidet bu txidas ad yettwaṭṭef, ma d bu nniya ad imneε si twaγit. Acku tamacahut-agi, d tidet tesseḥzan mi ara tt-id-tallseḍ, maca tettfakka akken ilha, yerna tettak-d asirem i winn ara as-islen.\nAh-at d asirem-agi i la yettnadi umedyaz. Ah-at ibγa ad izzuzen ul-is i wakken ad isnefsusi fell-as tiyerrist. Ibγa ad yamen seg wul-is, ad yamen s tidet d akken yall yiwen ad as-yuγal uzref ines, yall wa ad d-imlil d lfeεl-is, yall wa ad isεu taggara ilmend n wul-is… Ma yelha, ad as-telhu; ma diri-t, ad as-teḥṛes.\nIzli wiss semmus\nAqli usiγ-d εyiγ\nSeg wayen d-zṛiγ\nUr t-bniγ ara\nTaqsiḍt anda llan\nWidak i yelhan\nAra ifakken ilha\nAkken ad steεfuγ\nḤkud ad ḥluγ\nḤkud ad ttuγ\nAyen i xedmeγ ass-a\nAd am-d-ḥkuγ i xedmeγ ass-a\nMi yekfa umedyaz asuter n tmucuha i yebγa, ikemmel ittḥellil di tmeṭṭut-agi ad as-tent-id-tales i wakken ad isteεfu seg wayen d-izṛa ass-n. Ah-at iqṛeḥ-it wayen i yewala, ah-at d ayen i γef ur yebni i as-d-iḍran.\nTikkwal, amdan ur ittili ara γef lmendad n kra mi ara as-d-iḍru. Dγa d annect-n ara yerwin akk allaγ-is ladγa ma yella wayen d-iḍran iqeṛṛeḥ neγ aṭas i yexdem i wakken ur d-iḍeṛṛu ara. Yerna mazal-it ittnadi di tmucuha-agi widak i yelhan, imdanen at yiseγ akked wat nniya; mazal-it issutur taggara ilhan, ittnadi di yall asaru ayen ara as-d-yerren asirem i wul-is.\nYuḍen, yerfa, yettwajreḥ, yennuγna, yemmuγben, yetxeyyeq, ijεeṛ, yerwi lmux-is, yemxudleq yixef-is, yermameg wul-is, tcerreg tasa-s… yuγal la ihebbej yakk, ireggel ur izṛi sani, iteddu alammi d-yufa tameṭṭut-agi i yeḍmeε ah-at ad as-d-tessaγ cwiṭ n tafat i wakken ad iwali abrid, ad as-tesfeḍ tillas d-yeγlin gar wallen-is… γef wul-is.\nTaggara, yebγa ad yeḥlu seg waṭṭan-is, ad yesgunfu si leεtab-is, ad yettu tadyant iḍṛan d wayen yexdem netta.\nMi ara nwali ayen akka akk i d-yaqqaṛ umedyaz, ad d-nefhem d akken illa wayen yexdem n dir deg wass-is. D ayen n dir mliḥ, d taxazabit i ur ibni ara ad tt-ixdem.\nAr taggara, inced-d umdyaz tameṭṭut-agi i wumi yettmeslay i wakken ad tzeṛ d acu i yexdem. Armi d tura i d-yeldi ul-is, armi d tura i yessaweḍ ibγa ad d-yini ayen i t-iceγben.\nIzli wiss ssa\nUqbel ad am-d-ḥkuγ\nIlaγ ad am-iniγ\nAd tezṛeḍ amek i lliγ\nZeṛ kan d acu-iyi\nUr yelli waγzen\nUr yelli wuccen\nNeγ lewḥuc iḍen\nAra d-yasen nnig-i\nLewḥuc i yellan\nI widen yezṛan\nAr γur-i i cuban\nNeγ d nekkini\nNewweḍ s anda akken amedyaz ibγa ad d-ildi ul-is i wakken ad nwali ayen yellan deg-s. Si tazwara ibda-d ittḥawat, issutur-d timucuha i as-yehwan, yerna d netta i yettḍebbiṛen amek i yelaq ad ilint. Yall tikkelt d acu i la yettnadi di tmucuha-agi, yall tadyant d acu n uḥulfu neγ n yiswi i yebγa ad t-yaweḍ. Annect-nni yakk ihi, ziγen i wakken ad yessedhu iman-is seg wayen i t-yuγen.\nD acu kan, uqbel ad d-ifser ul-is, amedyaz ibγa ad d-iqeṛṛi s kra n temsal i t-yeεnan, abeεda amek i yega netta, d wakken yella s tidet γer daxel n yiman-is.\nYeqqel ihi dagi γer tmucuha-nni i γef i d-yemmeslay, yuγal γer wuccen-nni akked Waγzen-nni, dγa iqqaṛ-as d akken ur yelli ara kra n lweḥc i yezemren ad d-yekk nnig-s. Amzun dγa, akken bγun weεṛen wuccanen akked yiwaγzniwen, netta iwεaṛ ugar nsen. Akken bγun ilin d iweḥciyen, ur yelli winn ara t-id-icbun netta, abeεda mi as-yenna:\nAnnect-agi d ayen issefqayen imi ur nezṛi ara d acu i yessawḍen amdyaz ad d-yini awal-agi γef yiman-is. Ur nezṛi ara d acu i d ssebba n waṭṭan-is.\nAmek armi i yekṛeh iman-is yakk annect-a? amke armi ayen i llan ttagaden-t akk yimdanen ur t-iḥsib ara yewεaṛ? D acu-tt n taluft-agi i t-id-isḥerḥren s axxam? D acu i yeččuṛ wul-is alammi i la yeshetrif yakk akkagi?\nD wigi i d isteqsiyen i d-igran ad ten-id-yefk umdan mi d-newweḍ γer dagi. Ihi limmer ad nzeṛ tiririt γef yisteqsiyen-a, ah-at ad nzeṛ d acu i yerran amedyaz d amehbul.\nIzli wiss tam\nAd am-d-ḥkuγ ass-a\nMi d iyi-d-ssawlen\nWid i d iyi-iḥekmen\nDi ccγel i xeddmeγ\nSeg widak keṛhen\nYid-s ara d-ceγleγ\nMi t-γeḍleγ meskin\nS snat teṛṣasin\nNetta ur d iyi-issin\nNekk ur t-ssineγ\nAm akken nuγ tannumi, d yizli aneggaru i yezaden akk deg usefru-a, acku dagi i d-tettban tidet akken ma tella. Tikkelt-a, amedyaz ur la yessutur ara timucuha; tikkelt-a, d netta i d-issawlen tamacahut-is, d netta i d-ildin ul-is i wakken ad nzeṛ d acu i t-issaḍnen akkenni yakk si tazwara.\nIhi, ittmeslay-d γef wass-is, mi d as-d-ssawlen wid t-iḥekmen deg yiγeddim-is. Mlan-as yiwen n urgaz i ten-iḍuṛṛen neγ i ten-iεekklen, syinn, ceyyεen-t γer-s i wakken ad t-ineγ.\nAd nger tamawt d akken amedyaz inna-d: « Ceyyεen-iyi akken yid ara d-ceγleγ ». Amzun s tinn ilhan i iṛuḥ γer-s, ilεeb-tt-id am akken d ixeddim i γef ara mmeslayen, neγ ah-at ad d-msefhamen γef kra n temsal… D annect-nni i yeğğan argaz-nni ur ibni ara γef tyita d-yekkan γer-s, ur yurği ara ad yettwanγa ass-n. S uxatel kan i as-iṛuḥ allammi yejbed fell-as s ubeckiḍ, iγḍel-it meskin s snat teṛṣasin.\nAr taggara, iqqaṛ-d umedyaz ayen akk iqeṛṛḥen di tedyant-agi, abeεda imi ur myussanen ara. Argaz-nni, ittwanγa sγur yiwen ur t-yessin, ur isεi yid-s aγilif; ma d winn t-inγan, ur t-issin ara daγen yerna ur isεi ara yakk ayen iγef ara t-ineγ. Ittemma inγa-t axateṛ kan snedhen-t-id ad t-ineγ. Inγa-t war-iswi, inγa-t war-ssebba, inγa-t acku wid t-iḥekkmen keṛhen-t… Snulfan-as-d acengu, netta iṛuḥ ad t-iqabel, ad innaγ yid-s, neγ ad t-ineγ.\nD annect-agi ziγen i t-isḥerḥren s axxam, i t-irran la yeshetrif, d annect-agi i yehudden iman-is, d annect-agi i as-ikksen asirem i wul-is…\nTamsirt i ilaq ad tt-iṭṭef umdan seg usefru-a d tamsirt ẓẓayen aṭas. Imi amedyaz, deg usefru-agi, isqerdec-d yiwet n temsalt yeεnan akk talsa, neγ imdanen akk n ddunit, maci kan timetti taqbaylit. Deg usefru ines, amedyaz ittmeslay-d γef lewḥuc, uccanen neγ Waγzen…, amek i neqqen, syinn, yuγal γer umdan amek i ineqq.\nIhi, lewḥuc, neγ iγeṛsiwen, neqqen i wakken ad ččen. D laẓ nsen i ten-issawaḍen ad nγen, acku timeγiwt γer-sen, d ayen yellan yettwura deg yiman nsen. Akken i d-ttuxlaqen. Yerna, aγeṛsiw, ma ur yelluẓ ara, ur ineqq ara. Amdya: nettwali yakk d akken izem mi ara yili yeṛwa, xas ad ttlawaḥent zdat-s tzerzarin (tiγzalin), ur tent-ittṣeyyid ara. Ihi akken yakk i gan yiγersiwen, ur sεin ara, mbaγir laẓ, ayen ara ten-issiwḍen ad nγen.\nD acu kan, amdan, izmer ad ineγ mebla iswi, mebla ssebba. D annect-nni i yebγa ad t-id-yini yakk umedyaz deg usefru ines. Cfut kan d akken, inγa argaz acku snedhent-id, inγa xas akken ur myussanen ara…\nTimenγiwt d tigawt iqeṛṛḥan mliḥ mliḥ. Tettaẓay uqbel ad d-teḍṛu imi tessutur-d aṭas n tissas akked tezmert. Amek ara tizmireḍ ad tekkseḍ tudert i walbaḍ? Amek ara tizmireḍ ad t-waliḍ issufuγ ṛṛuḥ gar yifassen-ik? Yerna tettaẓay daγen segmi ara d-teḍṛu imi d-tettağğa lateṛ d ameqqṛan d wul n umdan. Cfawat, udem n winn akken immuten i d-yetuγalen di targit, ssuγat-is, idammen-is…\nD tidet, deg usefru-agi, amedyaz iḥka-d amek yenγa argaz mebla akukru, inγa-t s yidim semmḍen. Akka, llan wid i yezmren i tmenγiwt, zemren ad ssufγen tudert s tuqqna n wallen. D acu kan, muqlet γer taggara-s amek i as-teḍṛa dagi i umedyaz. Σeṛqent-as akk, iteddu ur izri sani, tekkaw tasa-s, ifsex wul-s…\nTimenγiwt tneqq winn inγan\nd winn ittwanγan\nLimmer ur llin yimezwura, ur ttilin yineggura. Ayen akka i γef d-yewwi awal umedyaz d ayen yettwassnen si zik deg umezruy. Acḥal n ṭṭrad i d-iḍran gar yigduden, acḥal n yimdanen i yessekkan deg-sent yerna ur zṛin γef wacu i nnuγen.\nAss-a neγ iḍelli\nI ten-id-ixelqen d nitni\nI ten-ittqabalen d nekkni\nAmdan ittqabal acngu t-ixḍan, ittnaγ di ṭṭṛad ur izṛi sebba-s wala iswi-s, ineqq s ndiha, ineqq s ddγel, ineqq s lkeṛh, ineqq akken ad issismeḍ ul-is, ineqq akken ad d-yerr ttaṛ… Nezmer ad d-nini d akken timenγiwt ala γer umdan i tella… Nezmer ad d-nini d akken amdan, ala timenγiwt i yessen…\nCeyyεet-d tuzinin, tamiwin akked yisteqsiyen nwen γer: Tasekkla Taqbaylit\nWal-it aḍris-agi di PDF :\nMesṭafa Kamal At Remḍan\nSIWEL 251402 Mar 17


url: =- Photo 81 : Photo album - sofeminine\nFashionBeautyExperts ClubEntertainmentLove & SexParentingSoapsQuizzesWomen In FocusHealth & FitnessFood & DrinkHoroscopesForumAlbums\tFashion NewsStreet StyleFashion DesignerAccessoriesFashion Albums\tRue Du Mail Paris Fashion Week a/w catwalk photos 2011\nHome / Fashion / Rue Du Mail Paris Fashion Week a/w catwalk photos 2011\tRue Du Mail Paris Fashion Week a/w catwalk photos 2011\npictures 10897 visits\tUse the left and right arrows on your keyboard to navigate the album 1234567\t76 . Rue Du Mail Paris Fashion Week a/w catwalk photos 2011\n77 . Rue Du Mail Paris Fashion Week a/w catwalk photos 2011\n78 . Rue Du Mail Paris Fashion Week a/w catwalk photos 2011\n79 . Rue Du Mail Paris Fashion Week a/w catwalk photos 2011\n80 . Rue Du Mail Paris Fashion Week a/w catwalk photos 2011\n81 . Rue Du Mail Paris Fashion Week a/w catwalk photos 2011\n82 . Rue Du Mail Paris Fashion Week a/w catwalk photos 2011\n83 . Rue Du Mail Paris Fashion Week a/w catwalk photos 2011\n84 . Rue Du Mail Paris Fashion Week a/w catwalk photos 2011\n85 . Rue Du Mail Paris Fashion Week a/w catwalk photos 2011\n86 . Rue Du Mail Paris Fashion Week a/w catwalk photos 2011\n87 . Rue Du Mail Paris Fashion Week a/w catwalk photos 2011\n88 . Rue Du Mail Paris Fashion Week a/w catwalk photos 2011\n89 . Rue Du Mail Paris Fashion Week a/w catwalk photos 2011\n90 . Rue Du Mail Paris Fashion Week a/w catwalk photos 2011


url: =Home » Amarad » Tga tguri tislit, ig 3yyad Alhyane isli n tmdyazt s twckint tis snat.\nMass ayyad alhyane iga itri n tskla tamazight g usggwas ad izrin n 2011, yiwi tasmghurt n umzgun lli as tfka tzlgha n tirra, tDi as d adlis nns “tawargit n ufgargan”, mklli d issufgh yan udlis ifulkin f usnmarra n tmazight.\nHati d issuda d dagh ayyis n tmdyazt, issufgh d tawckint nns n tmdyazin mi isti ism ad: tga tguri tislit, ig as iD imilcil. tawckint ad tamaynut tusi kigan n tmdyazin immimn, iZiln gh tgharast n tirra d usmurg n tguri, tga d tinbgit tagara n mad d yad issufgh umdyaz nngh tawckint izwarn n “wis sa ignwan”.\nTasmghurt n tirra 2011 d idlisn nns\nTimzizzlt n tskla tamazight n tirra : tawala tis kraDt – 2012\nHassan Laaguir yeqqar-d:\nYennayer 23, 2012 ɣef 12:02 pm\nAyyuz Ayad. Semd-i twuri. tanmirt Aza f unghmis.


url: =Ait Said*, ad negg afus deg ufus, ad nemsawaḍ, ad nmun…. | Amazigh.nl, ¨vrij mens¨\nHome » Columns » Ait Said*, ad negg afus deg ufus, ad nemsawaḍ, ad nmun….\nPosted by Mohamed Essanoussi on Oct 13, 2012 in Columns, De Rif | 0 comments\nVingt ans Déjà, aydud aɣarim (la societé civile) innecmet s txecfin n imdebbaren n řmexzen amaḍal. Bdant tmesmunin txarṣent min ɣa ggent. Ca ibda isyama tizizwa, ca ibda isxinctir di řbayem, ca ibda isyama iɣarwaḍ, ḥed nneɣni ibda isɣara taɛraft ḥuma ad ksen taqubbanect zeg webrid! ad smunen iwdan war issinen ad arin niɣ i inni war issinen ad ɣaren iřes n midden! Iřes nsen- tatlayt tayemmat- ttun tt, axmi nettat war xafes bu Arebbi. (Tekksen taɣyuři s taɣyuři)\nUřa d timesmunin n Europa i tuɣa, deg wakud n zic, isɣuyyun x tesɣart n yewdan dewřent řa nitnti nnuffarent di tasyumi (ttenmeyya)! Min xef tuɣa urezzun iwdan n zic d min xef urezzun inni n yiḍa imsebḍa x waṭṭas. Iwdan n zic tuɣa tmunen, teggen afus deg ufus s Twiza, ina n yiḍa teggent s l’internet.\nS uya, ixeṣṣ ad nessen aqa war nzemmar ad nesbedd garra di Afɣanisatan s (les militants n) l’internet niɣ s wudem-n-wedřis (Facebook). Maca s Twiza n Imaziɣen di tmurt n Tmezɣa nzemmar, ticti n wadday, ad nesbedd atmun i wnaraǧ (ajjar), niɣ ad nfaren Amɣar i ɣa issiwřen s yisem n weydud. Aṭṭas war iǧi ca drus i itwazemmaren ad itwagg s Twiza n Imaziɣen. Mařa narr d zman n Twiza, niɣ -ad nini ejj- ad narzu mayemmi tweddař war teqqim, ad xafes nesseqsa amẓyan d umeqqran, awtem, tawtemt; ticti n wadday, ad nemsawaḍ aked iwdan imeqqran ḥuma ad nessen tidett n Twiza (sans rémunération) d mammec iǧa teggen imarawen (ancêtres) nneɣ deg ussan n zic. S uquḍeḍ n wawař, ixeṣṣ war ntettu ca aqa aked umadaf n “bilad lmexzen” i tweddar Twiza n Imaziɣen di tmurt n Arrif, smun akides argab n Twiza di teqbič n Ayt Sɛid.\nMařa nedweř ɣar umezruy, nzemmar ad nini aqa agles (antiquity) niɣ statue quo n Ayt Sɛid imradas u iqqen ɣar weẓwar n umezruy d tɣerma (civilisation) n umenkud (empire) n Tmezɣa. Umi sseqsiɣ x teqbič n Ayt Sɛid, nnan ayi aqa qqarent i Dar kebdani, Amejjaw, Ayt mact, d Tazaɣin. Di twařat-a war ggureɣ ad ssiwiřeɣ ca x min nnan imezrayen x umezruy n Ayt Sɛid, maca xseɣ ad mmuṭyeɣ ḥuma ad ssiwřeɣ x min imsaren di Řkebdani deg wass n 14 zeg uyur n 7, deg useggʷas n 2012. Qbeř anebdu, yus ayi d ijj n e-mail itettar zeg iwdan n Ayt Sɛid, awtem d awtemt, ad nyarwen ass n 14 n uyur n 7, ad munen ḥuma ad ssiwřen x min zemmaren ad ggen ayt n tmurt i tmurt nsen, ad ssiwřen x waddad n teqbič. Umi ikkar ubarreḥ, ijja ayi ad dewřeɣ ɣar tmettisent (sociologie) n teqbič, d wedřis n Pennel (A country with a government and a flag: the Rif War in Morocco, 1921-1926, ḥuma ad ɣari tiři ijj n txarriṣt x umezruy n waydud n Arrif.\nMarra Ayt Sɛid ssnen aqa din ca n yewdan, zeg inni iǧa izzenzen taqbič i Wseppanyu, aqa yen ɛad ssarsen afus nsen x wagřa n teqbič, ḥewwsen timura n midden, kemmřen ɣeǧřen dewřen ḥekkmen! Nec tɣiř ayi, ad nessiweř uřa x manaya, maca manaya tuɣa t ɣari -d terja waha- qbeř i ɣa yawḍeɣ ɣar uqidun!\nIwḍeɣ ɣar Řkebdani zic, nekka zzat i wendrar (furbo) n tcamma, nufa ayenni mani iwḍen ssewjaden tiɣawṣiwin ɣar wazzay n uqiḍun. Xseɣ ad ziyyareɣ x třemmizta (opportunité) ḥuma ad qadiɣ marra inni ixarrṣen deg umsagar n Ayt Sɛid d inni ibedden x iḍaren nsen, ǧiret d wass, ḥuma ad nyarwen tarwa d yessis n tmurt n teqbič, u ḥuma tiwecca farwicca ad temqudda aked tmura nneɣni.\nAdu yisem n “afus deg ufus ad nemsawaḍ, ad nmun.”, issiweř Mohamed Remdani inna aqa manaya itwagg i “yinni itarran tayni i teqbič, u rexxu aqa nesmun iwdan i d yusin zi barra (lxarij) d yewdan i d yusin zi tneddam nneɣni….inna aqa “lhadaf…ad nesmun iwdan, qaɛ lmuthaqqafin, ḥuma ad d ɛeqben cwayt ɣar tmurt, ɣar iẓewran nsen, ɛawed tanya ḥuma ad arren cwayt taynit nsen ɣar tmurt nsen, maḥend ad negg ttenmiya i tmurt nneɣ…”\nAwarni as issiweř ssi Zahid, inna aqa tamesmunt tetwagg ḥuma ad yiři ijj n: “redd liɛtibar i lmenṭaqa aya i ɛicen ttehmic….ad taff ad teqqim d lmunasaba kuř aseggʷass.” Sřiɣ ɛawed i yeǧis n ayt Sɛid, tenna aqa “Iteqqes aneɣ řḥař x tmurt nneɣ, ntaff itt nettat d taneggarut di tmura i yeǧan.”\nImmewc wawař i yijj n utarras qqaren as Zizawi, inna aqa “ssitimeɣ war ssa nteffeɣ ḥama negga ijj n tewriqt zi ɣa nxeṭṭeṭ….zi ɣa newc cwayt i teqbič nneɣ…”\nIssiweř ijj n Řaj x umezruy n Ayt Sɛid deg wakud n Useppanyu, ……maca war tejjin ad ikemmeř awařnnes. Tuɣa ixs ad yini aṭṭas n tmesřayin x min imsaren nican deg Ait Sɛid maca ssiwřen as deg umezzuɣ u nnan as ” ….war ǧi ca řexxu i ɣa tesfeḍḥed inni izzenzen Ait Sɛid….”\nX ijj n uɣezdis, marra manaya icewwar, maca x uɣezdis nneɣni, aṭṭas n wakud i itwawcen i yinni iɣennjen, arrni d xafes ca nneɣni war iḍbiɛen. Nec simant inu war ssineɣ min i ɣar d usiɣ! Twasit inu tedweř d urar n buqueyyuɛ, ma ad negg afus deg ufus am war nessin umi i ɣa newc afus!? Niɣ ad nmun am war i daneɣ itwanna wiked i ɣa nmun, d mammec i ɣa negg ad nmun? Niɣ ad nemsawaḍ s iceṭṭiḥen d yizřan!? Min ɣar d usin iwdan iqqim d azyen! immurḍes! War inni ḥed mayemmi, niɣ d mammec i das i ɣa negg twařat nneɣni.\nAd yiři neccin nennum nessawař aṭṭas, ntegg drus, maca ijj war izemmar ad ingef ad yini aqa min itwannan d wenni i ɣa yiřin ssa d tsawent maɣar aqa iwdan udfen břa ahil (programme) u ffɣen břa ahil. Ma ammu i ɣa neqqim nesnuffara tidett x wayawya?!\nWaxxa necca, neswa, nezra imeddukar i war nezri zeg wami iǧa neqqar marra di lqecla n Řkebdani, maca ixeṣṣ manaya war daneɣ itejji ca ad ncarf iřes nneɣ. Iwdan n zic, tuɣa xmi tafen tařa tarwi, qqaren “raja ař i ɣa tezdeg”, xenni i ɣa yaymen. War ssineɣ ca min txarrṣen iwdan nneɣni! Ad yiři řa nitni tuɣa trajan amecnaw mammec tuɣa inna ijj n utarras zeg inni issiwřen umi inna aqa ‘ssitimeɣ war ssa nteffeɣ ḥuma negga ijj n tewriqt zi ɣa nxeṭṭeṭ….zi ɣa newc cwayt i teqbič nneɣ…’ maca neffeɣ-d ifassen nneɣ xwan!\nTcuni n tebrit tagdut, simant nnes, ixeṣṣ itt uxarreṣ d ameqqran, ad yiři yiriw, imɣar, ktar mařa nmud it niɣ narni ɣares manaya:\nMarra manaya ixeṣṣ ad itwagg ḥuma ad iddar, Usɛid, Tusɛit, di tnamurt niɣ di tɣrimt (citoyenneté) nsen. Ixeṣṣ ad nessen aqa Ayt Sɛid war ggur ad ibeddeř, ad as temmarni tcuni mařa war nekkar x iḍaren nneɣ marra, tarwa d yessis n tmurt, ad nesmun tizemmar, ad as narni tisinan (grade) i tmurt nneɣ, tammurt i tuɣa la babas la yemmas ař ami kkaren tarwa n tmurt xarreṣen deg umsagar umi itwagg ijj n yisem icewwar: afus deg ufus, ad nemsawaḍ, ad nmun…\n* Ayt Sɛid\nIthran & Khalid Izri Live 6-12-2015\nPosted by admin in Evenementen, Forum, Uncategorized\nTheater: Vergeten Vogels (vr 11 feb Utrecht)


url: =amennuɣ mgal tremɣa\nAciri n « tekwat s umeccaq » i usersi n yikaramen ideblanen yemgarden - Akras 23 Yunyu 2021 16:10\nAḍḍan n Covid-19: Ttwanecden-d yiɣermanen akken ad d-feṣden - Akras 23 Yunyu 2021 13:30\nYules iwekked-d Boukadoum adhal aruwtil n Lezzayer i uɣref afalesṭini - Akras 23 Yunyu 2021 12:48\n« INIG, Asikel deg tṣekka tudyizt n Lounis Ait Menguellet », d tazrawt n Amar Abba - Akras 23 Yunyu 2021 12:40\nAynas, 12 Yebrir 2021 11:06\nLEZZAYER TAMANEƔT – Ad tedrew Lezzayer, ass n ukras,d eg yiwet n temlilit s usarag n teẓrit ɣef « uktazel n yimihiten n teẓriɣeft tukriḍt d tremɣa » deg ukatar n unmireg d Usudu Agraɣlan i Teɣdemt d Uwanak n Usaḍuf yesɛan tasɣimt-nnes deg Malṭa, ɣef wakken ay d-yenna uɣlif n teɣdemt deg yiwen n usnuged deg usmel-nnes unṣib.\nLezzayer tessaẓer tinṭagin tiremmaɣin ay d-yellan deg Beɣdad\nAsimwas, 22 Yennayer 2021 08:55\nLEZZAYER TAMANEƔT – Tessaẓer Lezzayer s tdusi, ass n ukwas, snat-nni n tenṭagin tiremmaɣin ay d-yellan deg yiwen n wulzuz aɣerfan deg tmaneɣt taɛiraqit n Beɣdad, d tinṭagin ay yenɣan mennaw n yimdanen yernu jerḥent aṭas n wiyaḍ, ɣef wakken ay d-yenna yiwen n ulɣu n uɣlif n yiweẓla iwerdaniyen.\nFṛansa txebber-d ad tazen tadusi niḍen ɣer Ssaḥel\nAsimwas, 03 Yulyu 2020 17:03\nNWAKCUṬ - Fṛansa tenna-d, ass n usinas, dakken ad tazen ɣer Ssaḥel yiwet n temsisit n yiɣallen uzzigen uṛufiyen, d tin umi semman « Takuba », yernu ad d-yili waya i udhal n tredswin n temnaḍt-a, deg wakud aydeg yella-d ccek deg tmellilt n tdusi-a.\nYettwabeẓ yiwen n uferdis n udhal n tegrawin tiremmaɣin deg Tbatent\nAsamas, 22 Meɣres 2020 12:55\nLEZZAYER TAMANEƔT – Tubeẓ yiwet n tsensirt n Tredsa Taɣelnawt Taɣerfant, deg Tbatent, yiwen n udhal n tegrawin tiremmaɣin, deg wakud aydeg yiwet n tsensirt niḍen tufa-d yernu tessedrem kraḍt n tseddariyin n yiremmaɣen deg Lemdeyya, ɣef wakken ay d-yenna, ass n usiḍyas, yiwen n ulɣu n uɣlif n umzaɣ aɣelnaw.\nTuddsa n Yiɣlanen Yeddukklen: Taremɣa tettɣimi-d d tuggza tanmaḍalt izemren ad tḥaz akk timura\nAsamas, 15 Meɣres 2020 13:57\nNEW YORK – Yenna-d ugensas imezgi n Lezzayer ɣer Yuddsa n Yiɣlanen Yeddukklen, Sofiane Mimouni, dakken taremɣa mazal-itt d tuggza tanmaḍalt ay izemren ad tḥaz akk timura, am wakken ay d-iwekked dakken tawaɣit-a « tesɛa akettur d ameqran n uwliwel, n unezgi d usfar ».\nMali: Amtawa n Lezzayer d « llsas » n urkad deg Ssaḥel, ɣef wakken ay d-nnan Yiɣlanen Yeddukklen\nAsamas, 09 Fuṛaṛ 2020 08:16\nADDIS ABEBA – Yenna-d umaru amatu n Tuddsa n Yiɣlanen Yeddukklen, Antonio Guterres, ass n usiḍyas (ssebt) deg Addis Abeba, dakken amtawa n talwit deg Mali, ay d-yefrurin seg ukala n yistagen n Lezzayer, d « llsas » n urkad n Ṣṣaḥel, am wakken ay yules iwekked-d aguccel n Tuddsa n Yiɣlanen Yeddukklen i ukemmel n udhal-nnes.\nTaqacuct tanumant tis 33 n Tdukli Tafriqit: Aselway Tebboune yewweḍ ɣer Addis Abeba\nAsamas, 09 Fuṛaṛ 2020 07:46\nADDIS ABEBA – Yewweḍ uselway n tegduda, Abdelmadjid Tebboune, ass n usiḍyas (ssebt) tameddit ɣer Addis Abeba (Ityupya) akken ad yedrew deg Tedwilt Tanumant Tis 33 n Ugraw n Yiɣellaten n Uwanak d Unabaḍ n Tdukli Tafriqit ara yebdun ass n usamas (lḥedd) yernu ad teqqim sin n wussan.\nAsarag n Berlin ɣef Libya: Adhal n umtawa asertan, Lezzayer tessumer-d ad temmager adiwenni\nAynas, 20 Yennayer 2020 13:13\nLEZZAYER TAMANEƔT – Asarag Agraɣlan ɣef Libya, ay d-yellan ass n usamas (lḥedd) deg Berlin ddaw leɛnaya n Tuddsa n Yiɣlanen Yeddukklen, yules iwekked-d imenzayen ireslanen n uḥraz n talwit d tɣellist deg tmurt-a, ladɣa adhal n « umtawa asertan alibi yellan d akatar i tifrat tasertant deg Libya ». Dima deg temsalt-a, Lezzayer tessumer-d ad temmager adiwenni gar waytmaten ilibiyen.\nMali: Amtawa n Lezzayer d « akatar ayiwnan ay d-inejṛen abrid i talwit »\nAsamas, 19 Yennayer 2020 10:45\nBAMAKO – Yenna-d ugensas uzzig d uɣella n Tuɣdaḍt Yennummden Tagetsektant n Yiɣlanen Yeddukklen i Userked deg Mali (MINUSMA), Mahamat Saleh Annadif, dakken amtawa i talwit d umsuɣal ay d-yefrurin seg ukala n Lezzayer Tamaneɣt d netta ay d « akatar ayiwnan ay d-inejṛen abrid n talwit deg Mali ».\nAciri n « tekwat s umeccaq » i usersi n yikaramen ideblanen yemgarden\nYules iwekked-d Boukadoum adhal aruwtil n Lezzayer i uɣref afalesṭini


url: =Tagara Umerri > Imyura > Timenza\nWagi d aḥric wis-kuz, aneggaru, umegrad-agi ɣef Umerri. Ma illa ur teɣrim ara aḥric amenzu tzemrem ad teɣrem da: Umerri Assaḍ Agawa. Wis-sin atan da: Yuɣal Ḥmed d Umerri. Wis-qrad daɣen ata dagi: Taɣdemt Umerri.\nQqimen di 4 di tγarγart, γef tyeggirin, zzin-d i tarbut n seksu d waftaten n uksum irsen γef ugartil. Iqḍa-d inefq-ed Aâli imi iâareḍ-ed imeddukal-is. Tarbaât Umerri d Muḥ Aṛezqi di sin, netta d âaemmi-s di sin. Tetten, ttnecraḥen, ttaḍsan. Yak d imeddukal. Iγli-d laman gar-asen. Ur d-illi usurdu, ur d-illi ccek. D tagmatt. D tadukli γef tgella d lemleḥ. Maca Aâli izga itett Umerri s nqar n tiṭ. Amzun ittalas-as-tt. Amzun iceggeḍ-it kra. Netta tuγ-it yunditt netta d âemmi-s. Ksan-d tundar yiwet yiwet, almi d-ssawḍen Umerri γer txenfuct ubeckid nsen di tesga n uxxam nsen.\nUmerri ur yuki d nda mi itekkat. Ur yuksan, d netta d umeddakul-is tuγiten di nnican, gar tγunam n tmegwḥelt n Aâli. Aâli Wasel, n Iâezzunen, d ameddakul-is iḍelli, d amedddakul-is assa. Ur d-yelli wayen ara a t-ikukru. Γur-s, am akken ur ḍrint. Âait εait. Wanag, urjjin isrussuy tamegwḥelt-is ar tmurt. Tezga ar yidis-is, γef udem ufus akken mi tt-iḥwajj ad tt-iddem imiren imiren.\nAzal ttaken Iqbayliyen n imiren i tmegwḥelt am win ittaken i tlawin nsen: ur ittnuz ur irehhen!\nAssen, isers-itt, isenned-itt ar udekkan di teγmert. Ur d-lli ara γef udem ufus-is. Mi inuda fell-as, yuγit ismar-as Aâli macci d yiwet n tarsast. Isḍarḍeq-as ibardiyen-is am netta am umeddakul-is. Teffeγ swa swa akken i tt-undin. Wa iqqar d Aâli i itekkan γef znad wa iqqar d âemmi-s. Ama d wa ama d wihin, Umerri yuγal d aquran di tγerγert. Icca-t waldun di tesga n ṭṭlam. Izirig ileddayen yuzel γef tamart-is. Immut. Si tiremt-nni d afella, tensa tafat n Umerri. Iquc usirem id-irra i watas n medden. D ayen d tagara.\nXas akken, ikmumes amzun d aqejmur, d ajdar, γef udem-is issaγ-d yiseγ. Ittban-d amzun immut s tfenṭazit neγ am akken ur ibni fell-as. Timi-s tekres amzun ur yuḥtam ara ayen iḍran yid-s. D aya ihi i γef Aâli d âemmi-s ufan ulamek ara as-anfen akken. Ksen-as ula d talaba ines zeddigen, selsen as tayeḍ yumsen, ixnunsen. Ssufγen-t seg uxxam u ewwin-t ar iγzer akken ad ssidren seg azal-is. Ladγa dina is-gan tafuṭuttt-nni id-iqqimen ar medden d tirni. Seg-s issenned γef tezṛutt amzun illa win i t-issarsen. Ur d-iban ara deg-s am win iγlin, am win icca waldun.\nIhi ula di tmettant rran ad t-ssimsen. Dagi akw i t-ttwaγ. Acku caḍen, ttḥarqen. Am akken tamgarḍt-is ur asen-teccur ara tiṭ.\nImi Umerri yuγal i Iṛumyen d iqeddacen nsen d jenjar i tiṭ, d aṛejjaq di tgerjumt, llant-ed deqs n temliliyin fell-as. Lkumanda n Tizi Wezzu, ccambitat, lqayed, d iḥerkiyen nniḍen akw i tezzin fell-asen u ternuḍ-as s ufell-a kra n win i wumi ifka tiyita akken ad t-id yerr s abrid. Myal tikkelt, ad as-sennin kra illan gar wallen nsen nutni d ayen n dir, d ayen ifγen i ibardan. Kra n wanida d-tella tukarda, kra n wanida id-illa imenγi ad t-aebbin γef uqerruy Umerri. Xas akken, Umerri izdeγ deg ulawen n medden u yiwen ur ifki deg-s afus.\nMacci d tikkelt tura i iḥeccem Umerri imsulṭa-agi umaḥras, i ten-id isban d iqwrar imi ur as-zmiren ara. Ur as-ttawḍen ara ula ar ugarz. Mâebbaren d tikti n tuṭfas macci d tikelt u tagara ur d-iffeγ kra syin imi imezdaγ n tmurt llan-d ar tama Umerri. Ansi is-kkan Iṛumyen d ixemmasen nsen, netta s ufus n medden, ad yekk ansi nniḍen. Isban-iten-id d wid ur as-nezmir d netta urjjin iḥbes acemmet deg-sen imi izga ucaqur ines n teγdemt ittqeddir.\nTusa-d tikti i lkumanda amek ara tsekertfen. Ẓran akken ad as-awḍen ilaq asen ubrid n laman:yiwen seg imeddukal-is. Ilaq as-sbedden. Maca anwa seg-sen? Amek ara t-qenâen ad ibxes u ad ifek afus deg Umerri illan imiren d assaḍ gar wallen n medden d tirni?\nRefden sarsen ufan-d ilaq ad t-smarkin netta d yiwen seg imeddukal-is. Akken ad yilli usemmarki ilaq ad afen taγwsa ur izmir umeddakul-is ad isemmaḥ. Ilaq asen ad afen kra uxeclaw ur izmir as yanef Uqbayli ad iâeddi. Ilaq kra d amuqran, ara yawḍen i umdan ar tamart-is, ar isseγ-is, ar nnnif-is. Ayen ara t-icemten gar medden ma ur d-erri ara ttar. Am tamgarḍt, neγ tuksa n sser.\nXemmem as diγen aṭas u gezmen di rray d akken zemren ad qqenâen yiwen seg imeddukal-is ma illa sbaben-as agejdur, ma illa gren-d tameṭṭut-is ar taḥsirt xas akken ur tuksan ara. Akka ihi ssalin tasraft, fernen Aâli imi d ameddakul amuqran n Umerri yerna tella-d γur-s tmeṭṭut tecbeḥ nezzeh, akken d-nnan. Gren fell-as meskint ayen ur texdim.\nEwwin-t ihi ar Tizi Wezzu γef tqacuct iqerray nsen. Azal n 3 ussan d wuḍan i teṭfen γur-sen akken ad tessimnen. Dγa rwin-as aqerruy-is akken iwata. Ssawḍen ihi almi iten yumen d akken Umerri ikcem-as s axxam u kkes sser γef tmeṭṭut-is. Netta anect-a yak ur d-illi maca di tegwnitt am tinna, ibundel Aâli . Idderγel. Yuγal ittwali kan amek ara ineγ Umerri acku mawel ad ssufγen awal ar taddart u as ittwagdel wawal gar yergazen. Akka i tella imiren. Isseγ d nnif am tamgarḍt. Ma illa iffeγ-d wawal macci d ayen fessusen ad tesfehmeḍ i medden d tikarkas. Ladγa ladγa ma γef tmeṭṭut imi kra illan d isseγ n twacult, itti γef uqerruy-s nettat yerna ur tezmir ad tenni kra.\nIffeγ-d Aâli syin u deg uqerruy-is tban tikli: ad ineγ Umerri, ad yerr ttar akken i wata. Ifra ssuq, tenza sselâa. Immeslay d âemmi-s imi tamsalt tâna akw tawacult-is. Emtawan amek ara t-ksen si tudart imi yuγal-asen d ugur, d ayen iten ssarxan gar medden.\nBernen Iṛumyuen d iqeddacen nsen ihi Aâli almi yuγal irra iman-is d qebbaḍ lerwaḥ am winna n tmucuha. Win n tmucuha meqqar ittass ar win i wumi teccur, ma d Aâli iccur-itt i Umerri.\nAkka ihi is-ihegga imensi. Yir imensi. Win n uγurru. Yiwen ur yuksan wayeḍ ur yuklal. Umerri ur ixdem kra, Aâli Wasel seccen-t, ccuren-as taqerruyt d tmelγiγt almi ulamek ara yidir ma illa idder Umerri. Ṛzag-it wussan skud idder Umerri. Ufan-as abrid. Deg ussegwass n 1947. Di furar. Ass wis 16. Deg Iâezzunen. Swa-swa ass-mi id-issali Krim Belqasem tarbaât-is OS yulin s adrar send 1954. Yak mlalen netta d Umerri akken ad dduklen mgal amaḥras maca ur umtawan ara, ur zgin ara γef yiwet n tmuγli. Maca ar assa ur neẓri ara amek id-teḍra gar-asen neγ wisen ayen ur dduklen ara.\nIffeγ yir awal d usali n wayen iḍran d Umerri u yuγ akw timnaḍin n tmurt n Iqbayliyen d tin n Llezzayer d Fransa. René Leiber n uγmis Le Journal d’Alger, yuli-d ar Tizi Wezzu u yura amagrad γef Umerri d tagara n “txidas, war-laman d yir sekka” di tmurt n Uzwaw. L’Écho d’Alger diγen yura ayendin si yennayer ar furar 1947 γef Umerri d tarbaât-is.\nTamettant n Umerri wa tesrut, wa isfenxer kan. Wa irgem-it wa iwwi-t-id d asefru. Xarttum ar ṭaqa n Iqbayliyen, Umerri ad iqqim i lebda.


url: =Mayd igan talalit tujditt? - Aghbalu n Tudert\nMayd igan talalit tujditt?\nTa-d ayd igan lexdemt n rruḥ iqeddsen (nɣed rruḥ lqudus) nna da itegga g umumen ḥma ad yaɣul ad icur g ṭṭebiƹt n rebbi d tudert n lmasiḥ. S tlalit tujditt benadam la ittili ɣurs tudert tujditt aha yaɣul iga lexliqt tujditt amcinna ittini lectab iqeddsen: « mec illa ca n yuk g lmasiḥ, hatin lexliqt tujditt ayd iga. Isekkinn iqdimen zrin han kulci yaɣul iga ujdid » (Tabratt tis snat n kurintus 5:17).\nAllig iƹṣa adam rebbi kecmen ddnub g ddunit taɣul ṭṭebiƹt n benadam tga tamudnibt. Lmasiḥ issefhem-as i yuk uryaz g lectab n yuḥanna amur wis craḍ is aggwd yuk ur ikeccem ɣer tagellitt n rebbi mec ur iluli d ujdid.\nLa itlala umumen s waman d rruḥ. Aman la ssiriden ar ssizdigen, la tmettall awal n rebbi (Tabratt n afasus 5:26) nna da yakkan tudert s lquwwa n rruḥ iqeddsen aha ineɣ isekkinn n ṭṭebiƹt taqdimt g benadam. Rruḥ iqeddsen la yakka i umumen yut n ṭṭebiƹt tujditt nna-d iteddun zeg rebbi (Tabratt tamzwarut n yuḥanna 3:9).\nFerrej lfilm :